Армияда ибодат қилиш мумкинми? | Azon.uz - Ахборот-таҳлилий портал\n7326 20:30 11.01.2021\nИжтимоий тармоқларда мана шу масала тез-тез кўтарилиб туради. Араб давлатлари ва исломий мамлакатларда сўзсиз намоз биринчи ўринда туради. Хоҳ ишда, хоҳ хизматда, хоҳ ўқишда бўлсин беш вақт намоз ўз вақтида адо этилади. Ҳар бир ташкилотда алоҳида намозхоналар ҳам ташкил қилинган.\nЖурналист ва блогер Зафар Солижонов ўз телеграм каналида 2016 йили Нью-Йорк Таймсда чоп этилган мақолани эълон қилди. Унда таъкидланишича, “АҚШ армиясида мусулмонларнинг ибодати қийин масала. Армиянинг 0,3 фоизи ўзини мусулмон, деб билади, бу тахминан 4 минг аскар. Лекин ҳар бир базада имом йўқ, намозхона ва мусулмонлар ибодати учун етарли шароит тайёрланмаган. Овқатланиш рационида эса мусулмонлар учун тақиқланган маҳсулотлар ҳам учрайди. Британия бу масалада анча илғор экан: 2014 йили Қўшма Қироллик армиясида Мусулмонлар Форуми ташкил этилган. Ҳазрати Олияларининг мусулмон аскарларига Рамазонда рўза тутиш, кунлик намозини ўқиш ва намозхона ташкил этишга рухсат берилган. АҚШ армиясида ҳам шундай ижобий ўзгаришлар манзилли юз беряпти. Масалан, капитан Нади Қосим хизмат қилувчи ҳарбий қисмда рўза тутган мусулмонларга раҳбарият ғамхўрлик қилган. Пентагонда собиқ ҳарбий Абуҳана Сайфулислом имомлик қилиши баён этилган”.\nЭнди, ўзимизда аҳвол қандай?\nМамлакатимиз аҳолисининг қарийб 90 фоизи мусулмон, ислом динига эътиқод қилади. Адлия вазирлиги масъул ходимига мана шу масалада савол берган эдик, қонунчиликда намозни тақиқлаш бўйича бирон бир юридик ҳужжат мавжуд эмас, дея жавоб берди. Айни вақтда ҳуқуқни муҳофаза қилувчи органлардан бирида хизматни олиб бораётган дўстимизга иш жараёнида намоз ўқиш масаласида вазият қандайлиги борасида фикрларини сўрадик. Унинг айтишича, “хизмат жараёнида намоз ўқилмасин деган ҳеч қандай ёзма буйруқ ва кўрсатмалар йўқ, бироқ ёзилмаган қоидалар ҳам бор...”\n"Ҳарбий хизматни ўтаётган аскар ёки зобит намоз ўқиши мумкинми?" деган саволга жавоб олиш мақсадида кун давомида Мудофаа вазирлиги матбуот хизмати билан боғланишга ҳаракат қилиб, тўғриси чарчаб кетдик. Вазирлик сайтида ёзилган телефон рақамларга тушиб бўлмайди. Тушган тақдирда ҳам бу бошқа бўлимлиги, матбуот хизматини телефон рақамини билмаслиги, бошқа рақамдан телефон қилиб сўрашимиз лозимлигини уқтиради. Бизга рақамларни беради, ўша рақамга терсангиз, у ердаги масъул ходим яна бошқа рақамни беради, яна, яна... Хуллас, бизга ошира-ошира берилган 17-рақамни терганимизда масъулиятли ходимга дуч келдик. Барака топсин, матбуот хизмати эмас, бошқа бўлимда хизмат олиб боришига қарамай, бизнинг саволимизга жавоб беришга ҳаракат қилишини билдирди.\nЭртасига эрталаб яна ўша масъул шахс билан боғландик. У киши ўзини тўлиқ таништиришни истамади, лекин берилган саволимизга жавоб айтди. Яъни берилган саволларга жавоб Ўзбекистон Республикасининг “Виждон эркинлиги ва диний ташкилотлар тўғрисида”ги ва "Умумий ҳарбий мажбурият ва ҳарбий хизмат тўғрисида”ги Қонунининг 37-моддасида жавоб ёзилганлигини айтди. Биз шунга ҳам хурсанд бўлдик. Шу баҳона қонунчиликни ўрганиб чиқдик. “Виждон эркинлиги ва диний ташкилотлар тўғрисида” ги қонуннинг 4-моддасида жумладан шундай дейилган:\n“Фуқароларнинг динга муносабатига қараб уларнинг ҳуқуқларини ҳар қандай чеклаш ва уларга бевосита ёки билвосита имтиёзлар белгилаш, душманлик ва адоват уйғотиш ёхуд уларнинг диний ёки даҳрийлик эътиқоди билан боғлиқ ҳис-туйғуларини ҳақоратлаш, диний зиёратгоҳларни оёқ ости қилиш қонунда белгиланган жавобгарликни келтириб чиқаради”.\nЎзбекистон Республикасининг «Умумий ҳарбий мажбурият ва ҳарбий хизмат тўғрисида»ги Қонунининг 37-моддаси қуйидагича баён этилган:\n“Ўн саккиз ёшдан йигирма етти ёшгача бўлган, ҳарбий рўйхатда турувчи ва хизматга чақирилиши лозим бўлган фуқаролар, агар улар диний таълимоти қурол-яроғдан фойдаланиш ва Қуролли Кучларда хизмат қилишга йўл қўймайдиган, рўйхатга олинган диний ташкилотлар ҳисобида турсалар, муқобил хизмат ҳуқуқига эга”.\nЮқоридаги қонунларда армияда хизмат қилаётган аскар ёки зобит намоз ўқимасин, ибодат қилмасин, деб кўрсатилган жойи йўқ.\nСавол: Намоз ўқиш ҳарбий хизматга халал берадими? Бизнингча, йўқ!\nҲарбий хизматни ўтаб қайтган бир дўстимиз билан суҳбатлашдик. Унинг маълум қилишича, ҳарбий қисмларда хизмат тасдиқланган кун тартиби асосида ташкил қилинган. Эрталаб соат 06-00 дан 22-00 ҳарбий хизматчиларнинг аниқ вазифалари белгиланган. Лекин беш вақт намоз ўқиш учун монеълик қиладиган бирор вазият йўқ. Яъни катталар рухсат берса, ўқиш мумкин, бу ҳарбий бурчни адо этишга халақит бермайди.\nМамлакат мудофааси, бевосита унинг тинчлиги ва хавфсизлигини таъминлашга масъул, хизмат режими ҳам шунга яраша, бизнинг мутлақо эътирозимиз йўқ.\nМазкур масала юзасидан фикр олиш учун Ўзбекистон мусулмонлари диний идорасидаги масъул ходимларнинг бири билан боғланишга муваффақ бўлдик. У киши ҳам бизни тинглади, саволимизни ёзма равишда телеграм орқали йўллашимизни сўради, биз шундай қилдик. У киши бундай саволлар аввал ҳам бўлган, сизга чиройли қилиб жавоб йўллаймиз деб, кўнглимизни кўтарди. Суҳбатдан жуда мамнун бўлдик. Лекин жавобдан дарак бўлмади....\nАлҳамдулиллаҳ, мусулмон ўлкада яшаймиз. Собиқ Иттифоқдан мустақил бўлганимизга ҳам 30 йил бўлмоқда. Лекин намоз масаласида озгина оқсоқликлар кўзга ташланмоқда. Баъзи бир давлат идораларида вазият ўтган асрнинг 70-80 йилларини эслатади. Муҳит ҳам шунақа. Худдики намоз ўқиган одам душман.\nШахсан мен ўзим ҳам давлат идораларида ишлаганман. Ҳар куни соатлаб бир-бири билан суҳбатлашишлар, ишга алоқаси бўлмаган мавзуларда баҳслашишларнинг гувоҳи бўлганман. Ачинарлиси, ҳеч бир раҳбар уларга нима учун иш вақтидан унумли фойдаланмаяпсан, нима учун ўз хизмат вазифангни бажармаяпсан, демайди. Лекин 10-15 дақиқа намоз ўқишга вақт сўрасанг, кўзлари косасидан чиқиб кетгудек бўлиб, давлат ишхонаси, бу ердаги қатъий тартиб интизом, масъулият, ойлик маошни оқлаш ҳақида соатлаб маъруза қилиши мумкин.\nШу мақолани тайёрлаш асносида устозларимизнинг суҳбати диққатимни тортди. Улар ўша машъум собиқ Иттифоқ даврида хизмат қилишган. Ўша пайтларда чеченлар армияда хизмат олиб бораётган вақтда намоз ўқиган экан. Ўзбекистондан борган бир қори устозимиз армияда намозни канда қилмаган эканлар. Шогирдларининг айтишича, қори домлани намоз ўқиётган вақтда ҳар куни 5 маҳал рота сержантлари калтаклаган экан. Бу жараён бир ой давом этгандан сўнг рота командири суҳбатлашиб, командирнинг шахсан ўзи намоз ўқишига шароит яратиб берган экан.\nЮртимиз аҳолисининг аксарияти мусулмон эканлигини инобатга олиб, намоз ўқиш учун ҳам шахсий вақт ва шароитлар яратиб қўйиш, қонунчиликка ҳам мана шу йўналишда қўшимчалар киритиш вақти келмадимикин?\nармия Махсус Ибодат\n2922 12:35 13.01.2022\nИсроил армияси раҳбари Эронга ҳужум эҳтимоли ҳақида маълумот берди\n1582 20:05 10.11.2021\nСуданда бир неча вазир озодликка чиқарилди\n428 17:10 05.11.2021\n593 08:22 16.10.2021\nБугун Ливанда мотам куни\n524 10:05 15.10.2021


КЎЗГУ ТУТАМИЗ: Дод деймизу йўқ демаймиз...\nФарзандимизнинг келажагини коррупция орқали яратаяпмиз\nФарзандимизнинг келажагини коррупция орқали яратаяпмиз. Гап фарзанд ҳақида, унинг порлоқ келажаги, яхши жойда таълим олиши, “ёғли” жойда ишлаши учун яратиладиган шароит, имконият ҳақида борадиган бўлса, шубҳасиз, ҳар қандай ота-она ҳам қараб турмайди. Керак бўлса, “узатишдан”, кимнингдир чўнтагини “қаппайтириш”дан ҳам қайтмайди. Ундан ташқари қайсидир ташкилотлар, мутахассислар билан ишимизни битириш учун билибми ёки билмай, англаб-англамай коррупция, таниш-билишчиликка йўл қўямиз.\nАжабланманг... Сизга мисолларни келтирамиз.\nМактабгача таълим ташкилотига фарзандингизни қўйишдан олдин, албатта суриштирасиз. Қўни-қўшни, маҳалла-кўй фикрини оласиз. Қайси гуруҳ тарбиячиси яхши эканини сўраб олишни ҳам унутмайсиз. Ҳозир Давлат хизматлари агентлиги орқали болалар қабул қилинаётганини ҳисобга олсак, уларга мурожаат қиласиз. Агар сиз истаётган боғча ёки гуруҳда жой бўлмасачи? Ўша ерда ишловчи мутахассисдан “Бир иложини қилинг, қуруқ қўймайман, рози қиламан” деб айтиб юборишингиз ҳеч гап эмас. Ишингиз битса-битди, битмаса ҳам ҳеч нарса йўқотмадингиз...\nФарзандингиз мактабда ўқийди. Байрам кўп. Ҳар бир байрам ўзига хос ва мос тарзда ташкил этилади. Агар ўқитувчининг кўнглини олиб турсангиз, фарзандингизнинг кундалиги, табели “аъло” баҳоларга тўлади, наздингизда. Гўё, болангизнинг билими эмас, олаётган баҳолари муҳимдек...\nСиз машинадасиз. Шошиб турганингизда йўл қоидасини буздингиз. ЙПХ ходими камарни тақмаганингиз ва йўл қоидасини бузганингиз учун жарима ёзмоқчи. Сиз шу вазиятда нима қилган бўлардингиз? “Ҳа, албатта қоидани буздим, жарима ёзинг, тўлаб қўяман” демаслигингиз аниқ. Аввал ёзмаслигини илтимос қилиб кўрасиз. Агар рози бўлмаса, “келинг, шуни ёзиб мени ҳам овора қилманг, олиб қўя қолинг”, деб “атаганингизни” беришга уринасиз...\nМаълумки, тиббиёт муассасалари, поликлиникалар, шифохоналар навбатларга тўла. Кўрикка бордингиз. Кутишга вақтингиз йўқ. Таниш-билиш қидириб кўрасиз. Кимнидир ўртага тушишини истайсиз. Шунда ишингиз осон битишини, кутиб кунингиз кеч бўлмаслигини хоҳлайсиз. Таниш топилса хўп-хўп, топилмаса, ҳамшираними, шифокорними ўзингизга яқин олиб, навбатсиз ишингизни битириб олишга бир бора бўлсада уриниб кўрасиз. Ўз навбатини сизга бермай норозилик билдирган беморлардан жаҳлингиз чиқиб, койинасиз ҳам.\nШу жараёнларнинг энг муҳим нуқтасига эътиборингизни қаратмоқчимиз. Сиз кунда бир марта бўлсин табиий жараённи бузишга, оқимнинг тўлқинланишига, қонунлардан четга чиқишга сабабчи бўлдингиз.\nКундалик ҳаётингизга кўзгу тутгандек бўлдикми? Агар ўзимиз ишимиз битиши учун қинғир йўлни танламасак, ҳеч ким бизни мажбурлаб қонундан четга чиқармайди. Шундай эмасми?\n12:15 / 10:03:2020


15 июль, 2019, 18:09 323\nТеглар:Ромелу Лукаку | Манчестер Юнайтед\nУ машғулотларни давом эттирмоқда.\n"Манчестер Юнайтед" клуби форварди Ромелу Лукаку яна жамоа қароргоҳига қайтиб келди ва машғулотларга киришди. Бу ҳақда клуб расмий сайти хабар тарқатмоқда.\nУ кичик жароҳати сабаб “Лидс”га қарши ўтказилган ўртоқлик учрашувида иштирок эта олмаган эди.\nАйримлар нашрлар эса унинг “Интер”га ўтаётгани сабаб машғулотларда иштирок этмаяпти деган мавзуда хабарлар чоп этаётган эди. Бироқ, ҳозирча “нерадзуррилар” ва “қизил иблилар” футболчининг трансфер нархи масаласида бир қарорга кела олишмаяпти.\nЭслатиб ўтамиз, Лукаку ўтган мавсум “Манчестер Юнайтед” сафида жами 45та ўйинда майдонга тушди ва 15та гол ҳамда 4та голли узатмага муаллифлик қилди. Унинг клуб билан амалдаги шартномаси 2022 йилга қадар имзоланган.\nРасман! Лукаку "Интер" футболчисига айланди\nЛукакунинг "Интер"да қанча маош олиши маълум бўлди\n"Эвертон" Лукакунинг трансферидан қанча даромад кўради?


Нега отани ҳам онага бепардоз кўрсатиш керак эмас? • NeMolchi.uz\nBosh sahifa Statistikalar Нега отани ҳам онага бепардоз кўрсатиш керак эмас?\nНега отани ҳам онага бепардоз кўрсатиш керак эмас?\nНега отани ҳам онага бепардоз кўрсатиш керак эмас? Кўнгил қурғур эркакда бор-у, аёлда йўқми? Бузилган оилада эркакни ўзига қарамади, хотиннинг кўнглини олмади, деб айбловчиларни ҳали ҳеч кўрмадим.\nБир гуруҳда бир шўрпешона аёлгина дардини ёзибди. Касаллик туфайли 2 гуруҳ ногирони бўлиб қолган эрини боқиб, оёққа қўйиб, рўзғор ташвишини бўйнига олиб яшаб юрса, у уйда ўтирган эркак эри Россияга ишлагани кетган аёл билан дон олишиб, аёл эридан ажрашгандан кейин уйининг яримига олиб келиб яшашини айтаётган экан.\nЭркаклардан ва баъзи аёллардан келаётган шарҳлар бечора аёлни айблаш билан овора. Ўзингга қарамагансан, эрни кўнглини олмагансан, пул топиб менсимагансандан нарига ўтмаяпти. Сўкинишни билмаган одамниям сўкинворишга мажбур қилишади-да…


00:00 / 11.02.2011 | eski savollar | 3023\nМухтарам шайх хазратлари! Аллох барча савобли ишларингизга ажр-савобларини чексиз килсин. Раббимиз Узбекистон ахлини яхши кургани учун, сиздек олимни биз бандаларига жунатган ва коронгуликдан ёругликка йул топишга имкон берди.Мен савол эмас, купрок масала билан мурожаат этдим. Бир аёл билан узок вактдан буён танишмиз. Узок вакт турмуш курмаганлиги боис 7 йил олдин бир эркакка иккинчи оила булган. Лекин адолат булмади ва фарзанд курмади. Аёл узини текширтирди, айби йук. Албатта Аллохнинг иродаси экан деб сабр киляпти, аммо ёши киркдан утяпти. Сизнинг сайтингизда никохдаги эрдан аёлни сунъий уруглантириш мумкин деган фатвони укиб, турмуш уртогига сунъий йулда уруглантиришни таклиф этган эди. Аммо эркак рози булмади. Ундок булса, аёл мени безовта килманг деди ва мана бешинчи ой улар куришишмаяпти. Аммо аёл узи нихоятда фарзанд куришни истайди.Ушбу вазиятдан келиб чикиб, куйидаги саволларни бермокчи эдим: 1) Эри билан канча муддат яшамагандан сунг талок тушади (бу вакт ичида на моддий ёрдам берган ва на хабар олган) ва уни тасдиклаш учун у билан учрашиш ва ушбу сузни айттириш лозимми? 2) Мен ушбу аёлни никохимга олсам ва биз сунъий уруглантириш учун докторларга мурожаатга этсак жоиз буладими? (Алхамду лиллах, бугунги кунда 5 нафар фарзандим бор ва насиб килса яна кутажакмиз, улар барчаси соглом, хеч кандай аклий ёки жисмоний заифлик йук).3) Никохга олишликда нозиклиги - биз иккаламиз бошка шахарларда яшаймиз ва мен бугунги кунда тулик икки оилага моддий гамхурлик кила олмайман, аммо у аёл мен бунга мухтож эмасман (узи ташкил этган тадбиркорлик корхонаси бор) ва мен талаб килмайман деяпти?4) Иккаламиз дустона муносабатда булганимиз боис аёл мен билан жинсий якинликни хеч кабул килмокчи эмас бунда никох хакикий буладими? (Факат фарзанд учун никох куришга тайёр) 5) Ушбу холатни исломий жихатдан тугри булиши учун, кандок тавсиялар берасиз? Мухтарам устоз (сиз ушбу сайтни барча укувчиларига устозсиз деб уйлайман, хар холда мен узим шундок деб биламан), мен ушбу аёлни фарзанд истаганлиги учун унга ёрдам бериш максадидаман,чунки камина Аллохнинг биз бандаларга берилган асосий вазифалардан бири булмиш фарзанд курмок ва уларни тугри тарбияламоклигини хисобга олган холда шундок иродадаман. Мабодо ушбу ниятим мутлако нотугри булса, ушбуни айтсалар ва бошка чора-тадбир тавсия этсалар, бехад миннатдор булар эдим! Умид киламанки, сизнинг вактингизни бехуда олмадим ва ушбу мураккаб масалада Аллох курсатган йулни ёритиб берасиз.\n1. Эр билан яшамасилк талоқ тушишига олиб бормайди. Талоқ сўраш ёки арз қилиб никоҳни бузиш керак.2. Сунний уруғлантириш ниятида никоҳ дуруст эмас.3. Аёл ўзи рози бўлиб, ҳаққидан кечиши жоиз.4. Бу шаклда никоҳга рухсат йўқ.5. Никоҳнинг шартлари ва мақсадлари юзага чиқиши керак.\nҲамкасблар оилавий ўтириши


НАЗАРИЯ ВА АМАЛИЁТДА ФАОЛИЯТЛАР УЙҒУНЛИГИ\nЖорий йилнинг 25-27 май кунлари Ўзбекистон Республикаси Соғлиқни сақлаш вазирлиги, Тошкент врачлар малакасини ошириш институти, Республика ихтисослаштирилган кўз микрохирургияси илмий-амалий тиббиёт маркази, Туркий давлатлар офтальмологлар жамияти, ТИКА ҳамкорлик ташкилоти билан ҳамкорликда "Катаракта ва рефрактив жарроҳлик" мавзуси бўйича халқаро курс ташкил этилди.\nМамлакатимиз ва хорижий мутахассис-офтальмологлар орасида соҳада қўлга киритилган ютуқлар, мавжуд муаммолар ва уларнинг ечимини муҳокама этиш, тажриба алмашиш каби мақсадларга йўналтирилган ушбу тадбир республикамизда офтальмологик хизматни янада такомиллаштириш имконини беради. Айтиш жоизки, ушбу курсда АҚШ, Кипр, Туркия, Озарбайжон, Ҳиндистон, Афғонистон, Қирғизистон, Қозоғистон, Тожикистон давлатларидан жами 145 нафардан ортиқ хорижий мутахассис ташриф буюриб, маърузалар билан иштирок этишмоқда.\n– Ўзбекистон Республикаси Президентининг "Олий таълим тизимини янада ривожлантириш чора-тадбирлари тўғрисида"ги, "Ўзбекистон Республикасида тиббий таълим тизимини янада ислоҳ қилиш чора-тадбирлари тўғрисида"ги, "Олий маълумотли мутахассислар тайёрлаш сифатини оширишда иқтисодиёт соҳалари ва тармоқларининг иштирокини янада кенгайтириш чора-тадбирлари тўғрисида"ги ҳамда Вазирлар Маҳкамасининг "Тиббиёт ходимларининг малакасини ошириш ва уларни қайта тайёрлаш тизимини такомиллаштиришга доир қўшимча чора-тадбирлар тўғрисида"ги қарорларида тиббиёт соҳасида юқори малакали кадрлар тайёрлаш, уларнинг узлуксиз таълим тизимини такомиллаштириш, етакчи хорижий мутахассислар билан ўзаро тажриба алмашиш масалаларига алоҳида эътибор қаратилган. Айтиш мумкинки, бугунги кунда мамлакатимизда офтальмологик хизмат сезиларли даражада ривожланган. Тошкент врачлар малакасини ошириш институти, Республика ихтисослаштирилган кўз микрохирургияси илмий-амалий тиббиёт маркази, хусусий клиникалар, шунингдек, республикадаги даволаш-профилактика муассасалари замонавий офтальмологик асбоб-ускуналар билан тўлиқ жиҳозланган бўлиб, бугунги кунда юқори малакали мутахассислар томонидан ўтказилган офтальмологик жарроҳлик амалиётлари сони 60 минг 160 дан ортиқни ташкил этди. 2017 йилда 25 мингдан ортиқ катаракта, 9 мингдан ортиқ глаукома, 3 мингдан зиёд лазерли жарроҳлик амалиётлари ўтказилди. Таъкидлаш керакки, мазкур анжуман халқаро мутахассислар билан тажриба алмашишга жуда қўл келди. Нафақат маърузалар бўлди, балки амалий тарзда операциялар ҳам ўтказилди. Жумладан, Республика ихтисослаштирилган кўзмикрохирургияси илмий-амалий тиббиёт марказида мураккаб жарроҳлик амалиёти бажарилди. Бу жараён анжуманга таклиф қилинган 200 нафардан ортиқ мутахассисларга онлайн тарзда транслация қилинди. Мазкур анжуман туркий давлатлар учун биринчи марта ўтказилаётгани билан ҳам аҳамиятлидир.\n– Тарихдан маълумки, халқларимиз азалдан дўст ҳисобланади, – дейди туркиялик профессор Гўревли Кателимси. – Улар бир-бирлари билан туурли соҳаларда ҳамкорлик қилиб келишган. Жумладан, соғлиқни сақлаш соҳасида ҳам. Ушбу анжуман уларнинг узвий давоми, десам муболаға бўлмайди. Мазкур тадбир биз учун катта аҳамиятга эга. Айниқса, келажак авлод, соҳанинг ёш мутахассисларига фойдалидир. Чунки уларнинг истиқболда етук соҳа ходими бўлиб етишиши зарур. Бунинг учун биргаликда иш олиб борамиз, албатта. Айтиш жоизки, ўзаро ҳамкорлигимиз 2012 йилдан бошланган, шу пайтга қадар МДҲ давлатларида бундай анжуманлар ўтказилган. Жорий йил биринчи марта Ўзбекистонда ўтказилди. Бу эса нафақат сизларнинг мутахассисларингиз, балки бизнинг соҳа ходимларининг малакали кадр бўлиб етишишида ўз ҳиссасини қўшади, десам хато бўлмайди. Сабаби, бир қатор тиббиёти ривожланган давлатлар олимлари қатнашаётгани, уларнинг долзарб мавзуларга бағишланган маърузалари ҳар бир мутахассис фаолиятида муҳим аҳамият касб этади.\nМазкур курс уч кун давомида фаолият олиб бориб, биринчи кунда етакчи мутахассислар томонидан назарий маълумотлар тингланди. Иккинчи кунда Республика ихтисослаштирилган кўз микрохирургияси илмий-амалий тиббиёт марказида мураккаб жарроҳлик амалиётлари ўтказилиб, онлайн тарзда намойиш этилди, учинчи кунда ёш офтальмологлар малакасини оширишга қаратилган форум ўтказилди.\n– Кўпчилик мени дунё бўйича саёҳат қилувчи офтальмолог, деб атайди, – дейди Бутун дунё халқаро ёш офтальмологлар асоциацияси раиси Майк Бреннен. – Сабаби, ўз юртимда ушбу соҳа билан шуғулланмайман. Аксинча, халқаро анжуманларда иштирок этиб, жаҳон тажрибаси, янгича ёндашувларни ўзлаштираман ва малака алмашаман. Мақсад, дунё офтальмологлари амалиёти учун зарур бўладиган билим ва кўникма улашиш. Мамлакатингизга илк бор келдим. Ўтаётган маҳорат дарси ўзбек ва бошқа хорижий ҳамкасбларимнинг фаолиятида асқотади, деган умиддаман. Аҳамиятлиси, мазкур тадбир доирасида мураккаб жарроҳлик амалиёти ўтказилгани ва бу видеомулоқот шаклида чекка ҳудудларингиздан келган шифокорларга ҳам тўғридан-тўғри онлайн тарзда етказилди ва соҳага доир баҳс-мунозаралар бўлиб ўтди. Қувонарлиси, шифокорларингиз ўз соҳасининг етук мутахассислари бўлиб, улар ҳар бир деталларга ҳам катта қизиқиш билдиришди. Ҳамкорликдаги бундай фаолиятимиз бардавом бўлиб, ўзининг ижобий самарасини беради, десам хато қилмаган бўламан.\nХулоса ўрнида айтиш мумкинки, янги инновацион ғоялар, технологиялар илгари суриладиган бу каби халқаро ҳамкорлик соҳада, хусусан, офтальмологик касалликларда илмий-амалий фаолиятни олиб бориш, хасталикларни даволаш, олдини олиш муаммоларини ҳал этишда муҳим аҳамият касб этади. Бир сўз билан айтганда, аҳолига юқори малакали тиббий хизмат кўрсатишда асқотади.


Тожикистондаги таниқли шифокор коронавирусдан вафот этди\nТожикистонда тиббиёт фанлари доктори, профессор, шифокор-гепатолог Фарида Мансурова, таниқли шифокор Ҳамид Мансуровнинг қизи вафот этди.\nМансуровлар оиласининг дўсти Садриддин Айнининг набираси Эраж Айнининг Озоди радиосига айтишича, Фарида Мансурова коронавирус инфекциясини юқтирган.\nМашҳур шифокорнинг ўлими ҳақида расмий хабар берилмаган.\nСофия соғлиқни сақлаш маркази ўзининг Фейсбукдаги саҳифасида Фарида Мансурованинг кетишини тожик тиббиёти учун даҳшатли ва тузатиб бўлмайдиган йўқотиш деб атади. «Фарида Хамидовнанинг дунё бўйлаб ўнлаб талабалари, юзлаб беморлари бор. Профессорга даволаниш учун МДҲ ва узоқ чет мамлакатлардан мутахассис ташриф буюришди», — дейилади хабарда.\nФарида Мансурова таниқли тожик шифокори, Тожикистон Фанлар академиясининг академиги, ҳозирги кунда «Мансуров клиникаси» номи билан танилган Гастроэнтерология институтининг асосчиси Ҳамид Мансуровнинг қизи. Кўп йиллар давомида Тожикистон Фанлар академияси таркибига кирган Гастроэнтерология институти 2010 йилда асос бўлиб, унинг асосида Тожикистон Тиббиёт фанлари академияси ташкил қилинди, унинг таркибига 12 та турли хил профилактика муассасалари киритилган.\nФарида Мансурова 1975 йилда Абу али Ибн Сино номидаги Тожикистон давлат тиббиёт университетини имтиёзли диплом билан тугатган. 1977-2008 йилларда у Гастроэнтерология институтида кичик илмий ходимдан бошлаб директорнинг илмий ва тиббий ишлар бўйича ўринбосаригача ишлаган.\nТиббиёт фанлари доктори Фарида Мансурова 2003 йилда Тожикистон Республикаси Э. Павловский номидаги Фанлар академиясининг мукофотига сазовор бўлди.\nЎтган йилнинг май ойида, коронавирус эпидемияси авжига чиққан пайтда, Фарида Мансурова Душанбеда коронавирус юқтирганлар учун 3 минг ўринли вақтинча шифохоналар қурилишига изоҳ бериб, тиббиёт ходимларининг кескин етишмаслигидан шикоят қилди.\nСўнгги ҳафталарда ОАВ камида ўн нафар тожикистонлик коронавирусдан вафот этгани ҳақида хабар тарқатди.


ЗАРАФШОНДА “МАРД ЎҒЛОН” ДАВЛАТ МУКОФОТИ СОҲИБИ БИЛАН УЧРАШУВ БЎЛИБ ЎТДИ\nSiz bu yerdasiz: Bosh sahifa Matbuot ЗАРАФШОНДА “МАРД ЎҒЛОН” ДАВЛАТ МУКОФОТИ СОҲИБИ БИЛАН УЧРАШУВ БЎЛИБ ЎТДИ\n09 July 2019 da yaratilgan\nOxirgi o'zgartirilgan sana 09 July 2019\nЖорий йилнинг 3 июль куни Зарафшон шаҳридаги Марказий кон бошқармаси фаоллар залида “Мард ўғлон” давлат мукофоти соҳиби билан учрашув бўлиб ўтди.\nУчрашувда Марказий кон бошқармаси директори О.Мустақимов, Ўзбекистон ёшлар иттифоқи Навоий кон-металлургия комбинати ёшлар етакчилари Кенгаши раиси С.Раджабов ва корхона бошланғич ташкилоти фаоллари иштирок этди.\nЭслатиб ўтамиз, кетма-кет иккинчи йили комбинат ёш мутахассислари “Мард ўғлон” давлат мукофотига сазовор бўлиб, иккаласи ҳам Марказий кон бошқармаси вакилларидир. Ўзбекистон Республикаси Президентининг 2019 йил 28 июндаги қарорига мувофиқ, Тармоқлар ва подстанциялар цехи меҳнатни ташкиллаштириш ва меъёрлаш бўйича муҳандиси Давронбек Номозов ушбу мукофот соҳиби бўлди. 2018 йилда эса Саноат иссиқ сув таъминоти ва оқова сувларни тозалаш цехи “Зарафшон” майдони қозонхонаси электр ускуналарини таъмирлаш ва уларга хизмат кўрсатиш электрочилангари Истам Қудратов мазкур юксак мукофот билан тақдирланган эди.\nТадбирда НКМК бош директори Қ.Санақуловнинг Д.Номозовга йўллаган ташаккурномаси ўқиб эшиттирилиб, тантанали равишда топширилди. Шунингдек, 30 июнь – Ўзбекистон Республикаси ёшлари куни муносабати билан Навоий шаҳрида комбинат ёшлари ўртасида ўтказилган “Ёшлар сайли”да фаол қатнашган бир гуруҳ зарафшонлик йигит-қизларга диплом ва эсдалик совғалар топширилди.\nЎзбекистон ёшлар иттифоқи Марказий кон бошқармаси\nOnline mehmonlar 38


Президент Ислом Каримовнинг нутқи - Darakchi\nЖАМИЯТ 23.11.2013, 13:00\nЎзбекистон Республикаси Президенти Ислом Каримовнинг Осиё қуёш энергияси форумининг олтинчи йиғилишида сўзлаган нутқи.\n«Қуёш энергияси технологияларини ривожлантириш тенденциялари ва истиқболлари» мавзусидаги мазкур йиғилиш учун таклиф этилган кун тартибини, биринчи навбатда, «Қуёш энергетикаси учун ускуналар ва эҳтиёт қисмлар ишлаб чиқариш саноатини ривожлантириш ва Осиё ускуналар бозорини кенгайтириш истиқболлари» каби масалаларни ҳар томонлама муҳокама қилиш, ҳеч шубҳасиз, ғоят долзарб аҳамиятга эга бўлиб, кўплаб давлатлар ва минтақаларда\nкатта амалий қизиқиш уйғотади.\nБугунги кунда энергия ресурслари манбалари, нефть ва газ захираларига эга бўлиш чексиз\nдаромад олиш ва халқаро майдонда ўзининг мавқеи ва таъсирини оширишда алоҳида аҳамият касб этадиган энг муҳим омиллардан бири экани ҳеч кимга сир эмас.\nБироқ бундай ўзгаришлар қайта тикланадиган энергия манбаларига, биринчи навбатда,\nдунёдаги энг соф қуёш энергиясидан фойдаланишга бўлган, йилдан-йилга ортиб бораётган қизиқиш ва эҳтиёжни ҳеч қачон сусайтира олмайди.\nЮзага келган вазиятдан чиқиш йўлларидан бири, бу, аввало, қайта тикланадиган энергиянинг энг самарали ва истиқболлиманбаи сифатида қуёш энергетикасини ривожлантириш лойиҳаларига инвестиция йўналтиришни янада кўпайтиришдан иборат.\nИккинчидан, муаммони ҳалэтишда илмий ва тажриба-конструкторлик ишланмаларини ҳар томонлама жадал ривожлантириш ва шунингдек, қуёш электр энергияси ишлаб чиқарувчилар ва унинг истеъмолчиларини давлат томонидан қўллаб-қувватлаш талаб этилади.\nУчинчидан, бу борадаги яна бир имконият углеводород хом ашёсидан фойдаланишга асосланган анъанавий энергетика тизимига нисбатан қуёш энергетикаси рақобатдошлигини таъминлаш билан боғлиқ.\nЎзбекистонда энергетика мақсадлари учун қуёш энергиясидан фойдаланиш бўйича амалга\nоширилаётган ишлар ва бу жараёнларнинг кўлами ва амалий йўналишларини кенгайтиришни тақозо этадиган омилларга қисқача тўхталиб ўтишга ижозат бергайсиз.\nҲисоб-китоблар шуни кўрсатмоқдаки, саноатнинг юқори даражада жадал ривожланиб бораётганини ҳисобга олган ҳолда, мамлакатимизнинг электр энергиясига бўлган талаби 2030\nйилда жорий йилга нисбатан 2 баробар ошади ва 105 миллиарддан зиёд киловатт-соатни ташкил этади.\nБугунги йиғилиш иштирокчилари Форум дастури доирасида ушбу марказ фаолияти билан\nулкан қуёш печи 3 минг даражали иссиқ ҳарорат ҳосил қилиш ва ўта соф материаллар ишлаб чиқаришни таъминлаш, ноёб илмий тадқиқотлар ва иссиқликка оид синовлар ўтказиш имкониятига эга.\nЎзбекистон бугунги кунда илмий-техник, эксперимент ўтказадиган кадрлар бўйича улкан\nсалоҳиятга эга бўлиб, мамлакатимизда қуёш энергиясини лойиҳалаштириш ва ундан фойдаланиш бўйича катта ҳажмдаги конструкторлик ва технологик ишланмалар тўпланган.\nЎтган йили мамлакатимизда Жанубий Кореянинг “Неоплант” компанияси билан ҳамкорликда\nйиллик қуввати 12 минг тоннани ташкил этадиган техник кремний ишлаб чиқарадиган завод фойдаланишга топширилди. Бугунги кунда “Ангрен” махсус индустриал зонасида Кореянинг “Шиндонг Энерком” компанияси иштирокида йиллик қуввати 5 минг тонна бўлган кремний ишлаб чиқарувчи иккинчи завод қурилиши ниҳоясига етказилмоқда. Келгусида ушбу маҳсулот юқори самарали фотоэлектрик қуёш панеллари ишлаб чиқариш учун хомашё манбаи бўлиб хизмат қилиши мумкин.\nХитой Халқ Республикасининг йирик компаниялари иштирокида 2014 йилда “Навоий” эркин\nиндустриал-иқтисодий зонаси ҳудудида дастлабки қуввати 50 мегаватт бўлган фотоэлектр панеллари ишлаб чиқарадиган, “Жиззах” махсус индустриал зонасида эса йилига 50 минг дона қуёш иссиқлик коллекторлари ишлаб чиқарадиган корхоналар ташкил этилади.\nЮқорида баён қилинган фикрларни умумлаштирган ҳолда, бир хулосани таъкидлаб айтишга барча асосларимиз бор. Яъни, бугунгибосқичда қуёш энергиясидан фойдаланиш муаммоси илмий тадқиқотлар ва тажриба-синов ишланмалари соҳасидан уларни амалиётда қўллаш соҳасига барқарор суръатда ўтиб бормоқда. Қуёш энергетикаси эса, қайта тикланадиган энергиянинг бошқа турлари каби, тўлиқ рақобатдош, энергиянинг, энергия олиш усул ва воситаларининг энг соф турларидан бирига айланмоқда.\nэнергияси форуми йиғилиши ишига муваффақият тилайман.


“Бавария”дан зўр клуб бор экан\n7 март, 2021, 10:00\nУ қайси клуб?\nTransfermarkt портали XXI асрда энг кўп совринни қўлга киритган клублар рейтингини тузиб чиқди.\n2000 йилдан буён энг кўп соврин ютган жамоа Қоҳиранинг “Ал-Аҳли” клуби бўлди. Мисрликлар янги асрдаги мусобақаларда жами 45 маротаба бош совринга эга чиққан. Евро чемпионлар лигасининг амалдаги ғолиби “Бавария” ўтган мавсумда ўзи иштирок этган барча турнирларда зафар қучган бўлса-да, умумий совринлари сони 44 тани ташкил қилмоқда.\nШунингдек, Гибралтарнинг гранд клуби “Линкольн Ред Импс” ҳисобида 40 та соврин бор. Рўйхатнинг кейинги ўринларида “Порту” (35 соврин)Ю “Барселона” ва “Селтик” (34 тадан соврин) жамоалари қайд этилган.


Ўзбекистонликлар ёниб кетган автобуснинг эгаси Қозоғистонга экстрадиция қилинди\n16 апрел 2021, Тошкент вақти: 19:12\nМана шу автобусда 2018 йил 18 январда 52 ўзбекистонлик ёниб кетган эди.\nЎзбекистонлик 52 киши ёниб кетган автобуснинг эгаси Қозоғистоннинг Чимкент шаҳрига экстрадиция қилинди. Tengrinews.kz нашрининг ёзишича, автобус эгаси Ордухан Мехтиев 1 декабрь куни Ўзбекистонда қўлга олинган эди.\nҚозоғистон Бош прокуратурасининг билдиришича, Ордухан Мехтиев техник носоз автобусдан ноқонуний равишда фойдаланишда гумонланмоқда. У Чимкентдаги тергов изоляторида сақланмоқда.\nШу йилнинг 18 январь куни Самара-Чимкент автойўлининг Ақтўбе вилоятидан ўтадиган қисмида автобусда кетаётган 52 нафар Ўзбекистон фуқароси тириклайин ёниб кетганди.\nБу воқеадан сўнг Ордухан Мехтиевга нисбатан жиноят иши очилган, бироқ у Ўзбекистонга қочиб ўтиб, яширинган. Шундан сўнг у халқаро қидирувга берилган эди.\nАқтўбе суди 9 ноябрда автобуснинг уч ҳайдовчисини беш йилга озодликдан маҳрум этган. Суд уларни эҳтиётсизлик оқибатда одам ўлдириш ва автобусда ёнғин хавфсизлиги қоидаларини бузишда айбдор деб топган эди.


Метро қурилаётган участкада тупроқ ўпирилиб тушди » Muzlik.uz - O‘zbekiston yangiliklari\n18 декабрь куни Тошкентда метронинг Юнусобод йўналиши қурилишининг очиқ участкасида тупроқ ўпирилиши рўй берди, дея хабар қилди «Ўзбекистон темир йўллари» компанияси матбуот хизмати. «Ўзбекистон темир йўллари» раиси Хусниддин Хосилов ҳодиса жойига борди. Ҳодиса тафсилотлари ва жабрланганлар ҳақидаги маълумотлар ўрганилмоқда. Ўрганиш натижалари ҳақида яқин вақтларда хабар қилинади. Ўзбекистон бош вазирининг биринчи ўринбосари — транспорт вазири Очилбой Раматовнинг шахсан назорати остида хизмат текшируви бошланди. «Газета.uz» мухбирининг ўпирилиш рўй берган жойдан маълум қилишича, Mega Planet савдо маркази қаршисидаги йўл ёпилган, автобуслар йўналиши ўзгартирилган. Ҳодиса жойида бир неча тез тиббий ёрдам машиналари турибди.\nMega Planet ёнғин туфайли вақтинча ёпилди


ҚР Миллий иқтисодиёт вазири: 9 ойлик иқтисодий ўсиш 3,4% ни ташкил этди\n12 Октябрь 2021 09:44\nNUR-SULTAN. Kazinform - Январ -сентябр ойлари орасида Қозоғистон иқтисодий ўсиши 3,4 фоизгача тезлашди. Бу ҳақда Қозоғистон Миллий иқтисодиёт вазири Aсет Ерғалиев Ҳукумат йиғилишида маълум қилди, деб хабар беради Kazinform.\n«Жорий йилнинг январ-сентябр ойларида Қозоғистон иқтисодий ўсиши 3,4 фоизгача тезлашди. Ҳисобот даврининг асосий тенденцияларига кўра, хизматлар кўрсатиш соҳасидаги динамика сақланиб қолмоқда, бозор секторининг ўсиш суръатлари сақланиб қолмоқда, савдо баланси ижобий, бозор мустаҳкамланиб, ноишлаб чиқариш соҳасидаги инвестиция фаоллиги юқори«, - дея таъкидлаган вазир 9 ойда аниқ сектордаги ўсиш 3,5 фоизга етганлигини маълум қилди.\n«Хизмат кўрсатиш соҳасидаги ишбилармонлик фаоллиги 2,9 фоизгача ошди. Саноат тармоқлари орасида ахборот ва алоқа, қурилиш, савдо, сув таъминоти, электр энергияси, ишлаб чиқариш юқори ўсишни кўрсатди. Қишлоқ хўжалигида ҳам ижобий ўсиш кузатилмоқда «, - деди вазир.\nКалит сўзлар: ҚР Миллий иқтисодиёт вазирлиги,


Новвойни урган ургутлик милиция лейтенанти ишдан олинди (ВИДЕО)\n18 январ 2021, Тошкент вақти: 15:31\nСамарқанд вилояти Ургут туманининг тоғли Ғўс қишлоғидаги новвойни уриб тепкилаган милиция лейтенанти ишдан олинди ва унга нисбатан суриштирув ишлари олиб борилмоқда. Бу маълумотни Озодликка билдирган Ургут туман ИИБ раҳбарларидан бирининг айтишича¸ калтакланган новвой йигитдан ИИБ ходимлари расман узр сўраган.\nУргут тумани ИИБ мулозимининг маълум қилишича, ҳодиса бир ҳафта муқаддам Ғўс қишлоғида юз берган.\n- Тоғ тепасида жойлашган Ғўс қишлоғидаги ИИБ нозири новвийхонада кечқурунги иккида устидан қулфлаб ўтирган новвой йигит ва қизни устига бостириб кирган. Сигнал тушган экан фаҳш ишлари бўлди, деган. ИИБ лейтенанти ëш ва тажрибасиз бўлгани боис новвой йигитга қўл кўтарган. Бу воқеа хабари раҳбариятга етиб келганидан кейин лейтенант йигит вазифасидан озод қилинди ва унинг устидан суриштирув олиб борилмоқда, - деди мулозим.\nНоввой йигитни тепкилаб урган ургутлик милиция лейтаненти ишдан олинди\nИшдан олинган ИИБ ходимиининг исми шарифи Озодликда мавжуд.\nАйбсизлик презумпцияси нуқтаи назаридан ИИБ ходимининг исми ошкор қилинмайди.\nКечаси новвойхонада нима бўлганди?\nҒўс қишлоғидаги маҳалла фаолларидан бири Озодликка юз берган воқеа акс этган олти дақиқалик видеолавҳани юборди.\nВидеотасвирда кечқурун новвойхонага бир гуруҳ гувоҳлар куршовида кириб келган икки милиция ходимининг хатти-ҳаракати акс этади.\nТасвирдан маълум бўлишича¸ новвойхонанинг ҳамир қориладиган ҳужрасига 30 ëшлар атрофидаги йигит билан қиз қамалиб олишган.\nИИБ ходими уларни айш-ишрат қилиб нон ëпиладиган жойни "ҳаром" қилганликда айблайди.\nВидеонинг учинчи дақиқасидан бошлаб ИИБ лейтенанти формасидаги зобит новвой йигитни ура бошлайди: аввал юзига тарсак туширади, кейин ëтқизиб тепкилайди.\nЙигитни тепкилаëтган ИИБ ходими ўз ëрдамчисига машина калитини бериб, “бор машинадан кишан олиб кел” дея буйруқ беради.\nВоқеа гувоҳиниг айтишича, ўша тунда бу жуфтлик тергов изоляторига қамаб қўйилган.\nУргут туман ҳокимлигида ишлайдиган мулозимнинг Озодликка 29 октябрь куни айтишича¸ ўша кечқурун қўлига кишан солиниб олиб кетилган новвой йигит ва қиз эрталаб қўйиб юборилган.\n- Кимдир видеога олиб турган экан. Ўша видеони раҳбарлар кўриб қолибди. Каттақўрғондаги аëлни милиция ечинтиргани воқеасидан кейин бу масалага жиддий қараладиган бўлди. Бир тарафдан новвойхонани “хата қилиш” (исловатхонага айлантириш -таҳр.) ëмон¸ аммо айбланувчини калтаклаш ҳам тўғри эмас-да¸ - дейди мулозим.\nЖиноят аломати йўқ\nУргут туман ИИБ раҳбарларидан бирининг Озодликка 29 осктябрь куни айтишича¸ “Новвойхонада ярим кечаси эркак билан ëлнинг бирга ўтириши”да жиноят аломати йўқ:\n- Буларни ҳибс қилишга асос бўлмаган. ИИБ ходими ўз хизмат доирасидан чиққани учун жазоланди. Бундан буëн бундай ҳолат такрорланмаслиги учун шахсий таркиб орасида тарбиявий тушунтириш ишлари олиб борилмоқда¸ - дейди суҳбатдош.\nНовойхонадаги “секс” зобитни издан чиқарди\nУргут туман ҳокимлигида ишлайдиган мулозимнинг Озодликка айтишича¸ “лейтенантни қизишганини тушуниш мумкин”\n-Тоғдаги Ғўс қишлоғи бошқа ургутликлардан фарқли равишда фақат новвойдан нон олиб ейди. Уйида нон ëпмайди. Шу боис нон ëпиладиган жой алоҳида эъзозда. Бу лейтинант бола ҳам - шу қишлоқ фарзанди. Новвойхонани “хата” қилинганига чидолмай жаҳли чиқиб кетган¸ - дейди мулозим.\nАйбланувчиларни калтаклаш кенг тарқалганми?\nЎзбекистонда ИИВ ҳодимларининг айбланувчиларга қўл кўтаргани ҳақида Озодлик бир неча мақола эълон қилган.\nЖорий йилнинг 2 октябрида Тошкент шаҳар ИИБси томонидан безориликда гумонланиб қўлга олинган камида уч йигитнинг қариндоши Озодликка мурожаат қилиб, милиция ходимлари уларни қўлга олиш ва тергов пайти калтаклаб, тан жароҳати етказгани ҳақида шикоят қилган эди.\nЎтган йил ноябр ойида ўтказилган ҳукумат мажлисида Ўзбекистон президенти Шавкат Мирзиёев ҳам Ички ишлар органларини қаттиқ танқид қилган эди.


Президент маъмуриятида янги тайинлов бўлиб ўтди\nПрезидент маъмуриятида кадрлар ўзгариши содир бўлди\n21 Dekabr 13:23 Сиёсат\nБОШҚАРУВ ЛАВОЗИМ ПРЕЗИДЕНТ ТАЙИНЛАШ\nДавлат раҳбарининг тегишли фармойишига кўра, президент маъмуриятида янги тайинлов бўлиб ўтди.\nМатбуот котиби Шерзод Асадовнинг маълум қилишича, Ўзбекистон Республикаси Президенти фармойиши билан Фаррух Омонов бошқарув сектори мудири этиб тайинланган.\nУшбу лавозимга тайинлангунга қадар у Ёшлар масалалари агентлиги директори ўринбосари лавозимида ишлаб келган. Тайинлаш тўғрисидаги тегишли ҳукумат қарори 2020-йил 30-октабрда қабул қилинган.\nФарруҳ Омонов 1988 йилда туғилган. Тошкент давлат иқтисодиёт университети ва Россия президенти ҳузуридаги Давлат бошқаруви академиясини тамомлаган.\nЎз вақтида Ўзбекистон Молия вазирлиги ва Савдо-саноат палатаси раиси ўринбосари лавозимларида ҳам ишлаган.\nБаҳодир Тошматов ЎзР Хавфсизлик Кенгаши котибининг ўринбосари этиб тайинланди\nПолшанинг Ўзбекистон Республикасидаги элчисининг дипломатик ваколатхонаси якунланмоқда


Instagram дастури Windows 10 остида компьютерларда пайдо бўлди\n22:53 / 14.10.2016\nInstagram расмий дастури стационар ПК ва планшетлар учун Windows 10 бошқаруви остида ишга тушди. Унинг ёрдамида дўстларнинг суратларини томоша қилиш, хабарларни ўқиш ва Direct'дан юбориш мумкин, шунингдек, «ёқди» белгиларини кўриш ва созлаш имкони мавжуд. Бу ҳақда The Verge хабар қилган.\nДастурнинг веб-версиясидан фарқли жиҳати, фойдаланувчилар ўзларига ёққан суратларни Facebook ва Messenger'га улашишлари мумкин. Уни Windows Store'да юклаб олиш мумкин.\nБироқ дастурнинг анчайин жиддий чеклови ҳам бор: суратларни фақат сенсорли экран ва ички камерали қурилма эгалари қўя олишади. Шундай экан, бу дастур ноутбук-трансформер ва Windows 10 бошқаруви остидаги планшетларга кўпроқ тўғри келади.\nThe Next Web нашрининг ёзишича, дастур дизайни муваффақиятли чиқмаган. Сабаби, барча зарур тугмалар марказда жойлашган бўлиб, ён томонда кўплаб бўш жойлар ортиб қолган.\nШунингдек, ички камерага эга бўлмаган оддий компьютерларда «Тарих»га сурат қўшиш вақтида дастур ишлашдан тўхтайди ва тушунмовчиликни юзага келтиради. Агарда фойдаланувчиларга стационар ПКда сақланган ҳужжатлардаги суратлардан юклаш имкони берилганда, мантиқан тўғрироқ бўлар эди.


Қодировчилар суди – маҳкамага икки судланувчи тиббий замбилда олиб келинмоқда « Ўзбекистон Халқ Ҳаракати\n18 January 2019 - 9:27\n“Озодлик” радиосининг хабар беришича, 17 январь куни Жиноят ишлари бўйича Юнусобод туман судида Ўзбекистон собиқ Бош прокурори Рашитжон Қодиров ва унинг жиноий шериклари деб кўрилаëтган бир гуруҳ собиқ мулозим устидан 7 январь куни бошланган маҳкама жараëнининг навбатдаги мажлиси бўлиб ўтган.\n17 январь кунги мажлисга, Озодликка маълум бўлишича¸ жами 13 нафар судланувчи олиб келинган. Суд мажлисида айблов ва ҳимоя томони чиқишларидан сўнг¸ судланувчилар кўрсатмаларини тинглаш бошланган.\nАдлия тизимининг бу маълумотни жамоатчиликка тарқатишга ваколати йўқлигидан номи сир қолишини сўраган мулозими Озодликка тақдим этган рўйхатда Ўзбекистон Бош прокуратурасини 2015 йилга қадар 15 йил бошқарган Рашитжон Қодиров; 2013 йилга қадар Бош прокуратуранинг Иқтисодий жиноятчилик ва коррупцияга қарши кураш бошқармаси бошлиғи¸ 2013 йилдан президентнинг кучишлатар тизимлари бўйича давлат маслаҳатчиси¸ 2018 йил январига қадар Тошкент вилоят прокурори бўлиб ишлаган Жамшид Файзиев; 2013 йилдан Бош прокурор ўринбосари бўлиб ишлаган Улуғбек Суннатов; Бош прокуратуранинг Иқтисодий жиноятчилик ва коррупцияга қарши кураш бошқармаси собиқ бошлиғи Рамазон Пўлатов¸ Иқтисодий жиноятчилик ва коррупцияга қарши кураш бошқармаси бошлиғининг собиқ ўринбосари Улуғбек Хуррамов; Тошкент шаҳар прокурорининг собиқ 1-ўринбосари Мирағлам Мирзаев; Мирағлам Мирзаевнинг хотини¸ “Юнусобод адвокатлар коллегияси”си собиқ раҳбари Муҳаббат Ҳасанова; Мирзаевнинг ўғли¸ МХХнинг Тошкент шаҳар бошқармаси ҳузуридаги Терроризм ва уюшган жиноятчиликка қарши кураш бўлинмаси собиқ бошлиғи Абдурашид Мирзаев; Мирағлам Мирзаевнинг жияни¸ МХХ Тошкент вилоят бошқармаси ҳузуридаги Терроризм ва уюшган жиноятчиликка қарши кураш бўлинмаси собиқ бошлиғи Мансур Мирзаев ва Тошкент шаҳар прокуратурасининг Коррупцияга қарши кураш бўлими собиқ раҳбари Азиз Мусашайховлар номи бор.\nЎзбекистон Олий суди маҳкама жараëнининг ëпиқ ўтаëтгани боис унга оид бирор маълумот¸ хусусан¸ судланувчиларнинг аниқ рўйхати эълон қилинмаслигини билдирди.\nОлий суд матбуот хизматининг Озодликка билдиришича¸ мазкур иш Ўзбекистон республикаси Жиноят-процессуал кодекси 19-моддасининг тегишли бандларига асосан судга раислик қилувчи судьянинг қарори билан ëпиқ суд мажлисида кўрилади.\nРашитжон Қодиров ва аксар судланувчилар¸ Бош прокуратура расмий хабарига кўра, Ўзбекистон Жиноят кодексининг “Товламачилик” (165-моддаси), “Ҳокимият ёки мансаб ваколатини суиистеъмол қилиш” (205-модда) ва “Пора олиш” (210-модда) моддаларида кўзда тутилган жиноятларни содир этганликда айбланмоқда.\nОлий суд вакиллари¸ судланувчиларга қўйилаëтган бу айбларнинг давлат сири деб таснифланиш-таснифланмаслиги ва суднинг ëпиқ ўтказилиши билан боғлиқ саволларни ҳозирча жавобсиз қолдирди.\n7 январь куни бошланган маҳкама қаттиқ қўриқланаëтган бинода ўтмоқда¸ ëпиқ ўтаëтган жараëнга судланувчилар яқинлари ҳам қўйилмаëтир.\nОзодликка Юнусобод туман суди ташқарисидаги ҳаракатларни кузатаëтган судланувчилар яқинларининг билдиришича¸ судланувчилардан икки нафари суд залига Сангороддан (қамоқхона касалхонаси) тиббий замбилда олиб келинмоқда.\nЖараëнга билвосита алоқадор Тошкент мулозимларидан бирининг айтишича¸ замбилдагилар ҳибсга олиш ва тергов жараëнида инсультни бошдан кечиргани айтилаëтган Мирағлам Мирзаев ва Рамазон Пўлатовдир.\nСудланувчилардан бирининг яқинларига кўра¸ Сангородддан олиб келинаëтган бу иккала собиқ амалдор адвокатлари уларни инсонпарварлик нуқтаи назаридан озод қилишни сўраб¸ судга илтимоснома киритган. Матбуотга ëпиқ суд жараëни ҳақида гапиришга ваколати йўқлигини айтган судда қатнашаëтган адвокатлар¸ бундай маълумотга муносабат билдиришни истамади.\nАйни пайтда¸ Жазони ижро этиш бошқармаси тиббиëт бўлимига алоқадор мулозимнинг Озодликка айтишича¸ Мирағлам Мирзаевнинг хотини ҳам тергов давомида Сангородга олиб келинган.\n“Сочлари оқариб кетган бу аëлни ҳам Сангородда 10 кунча даволашди”¸ деди исми очиқланмаслигини сўраган тиббиëт бўлими хизматчиси.\nОзодликка маълум бўлишича¸ маҳкамада айблов ва ҳимоя томони чиқишларидан сўнг¸ судланувчилар кўрсатма бермоқда. Бу кўрсатмалар мазмуни ҳақида ҳозирча маълумот йўқ.\nАйни пайтда¸ судланувчиларга пора берган айрим шахсларнинг ҳам уларга қарши кўрсатма бериши кутилмоқда.\n“Ўзбекистонда пора бериш жинояти қуроли саналган пул ва бошқа қимматбаҳо ашëлар давлат фойдасига мусодара қилинади. Буни билган “жиноий гуруҳ”га пора берган давлат амалдорлари¸ вазирлар¸ ҳокимлар¸ нефть-газ ва пахта соҳасини бошқарганлар пора бергани ҳақида ариза бермади. Тергов давомида Қодиров ва унинг собиқ прокурорларига пора бергани ҳақида ариза берганлар¸ асосан¸ тадбиркорлар¸ хусусий банк ходимларидир. Булар¸ албатта¸ берган пулини қайтариб ололмайди. Ариза берганлар келтирган сумма судланувчилар олган поранинг 10 фоизини ҳам ташкил этмайди”¸- деди Озодлик билан шахси сир қолишини сўраб гаплашган тергов жараëнидан билвосита хабардор ҳуқуқ тизими расмийси.\nҲозирча маҳкаманинг қанча давом этиши¸ унинг қачон ҳукм чиқариши ҳақида номаълум.


O'zLiDeP депутати: “Яхши ўқиётган талабалар иш қидиришига тўғри келяпти” (+ВИДЕО) | O'zLiDeP\nO'zLiDeP депутати: “Яхши ўқиётган талабалар иш қидиришига тўғри келяпти” (+ВИДЕО)\nКуни кеча Олий Мажлис Қонунчилик палатасида Ўзбекистон Республикаси Вазирлар Маҳкамасининг «Фаол инвестициялар ва ижтимоий ривожланиш йили» Давлат дастурининг 2019 йил учинчи чорагидаги бажарилишининг бориши тўғрисида»ги ҳисоботи эшитилди.\nДепутатлар ҳисоботни тинглаб бўлгач, ҳуқумат вакилларига қатор саволлар билан мурожаат қилишди.\n– Олий таълим йўналишида талабаларнинг контракт миқдорининг оширилиши ва стипендиянинг бир хилда – 400 минг сўм миқдорида белгиланиши ҳам талабалар, ҳам ота-оналар ўртасида жуда кескин эътирозларни келтириб чиқарди, – дейди Олий Мажлис Қонунчилик палатасидаги O'zLiDeP фракцияси аъзоси Расул Кушербаев. – Муҳокамалар порталига ҳам бу масалалар бўйича Вазирлар Маҳкамасининг қарори лойиҳаси жойлаштирилганини кўрдик. Шунда аҳолининг фикри инобатга олиниб, бу масала қайта кўриб чиқилар экан-да, деб умид қилгандик. Бироқ ўтган вақт мобайнида ҳеч қандай амалий натижани кўрмадик. Талабалар ва уларнинг ота-оналари қайта-қайта бизга мурожаат этиб, бу масалага ойдинлик киритишимизни талаб қилишяпти. Шундай экан, Вазирлар Маҳкамаси ва мутасаддилар мазкур масалани кун тартибидан олмасдан, уни қайта кўриб чиқиши мақсадга мувофиқ, деб ўйлаймиз. Боиси, бугунги кунда амалдаги тартиб сабаб яхши ўқиётган талабалар иш қидиришига тўғри келяпти. Мисол учун, яқинда улардан бири гуруҳи билан кўришганимда, ўқиб-изланиш ўрнига дарсдан кейин ишлаётганига гувоҳ бўлдим. Ўқиш масаласида улар ўз устида ишлашига умуман вақти қолмаяпти. Бу, ўз навбатида, таълим сифатига ҳам таъсир қиляпти. Шу сабабдан, ҳар бир талаба ўзининг ҳаракатига ва билимига яраша рағбатлантирилиши керак. Минглаб талабалар ва ота-оналарнинг номидан таклиф қиламизки, ушбу масалани қайта кўриб чиқсангиз.\nДепутатнинг фикрига муносабат билдирар экан, Олий ва ўрта махсус таълим вазири Ином Мажидов бу масала кун тартибидан олинмаганини қайд этиб ўтди.\n– Ҳукумат қарори лойиҳаси жамоатчилик муҳокамасига қўйилгач, келиб тушган кўплаб таклифлар асосан дифференциациялаш асосида, яъни талабаларнинг ўқиши натижалари инобатга олинган ҳолда, стипендия миқдорини белгилаш мазмунида бўлди ва бунинг устида иш олиб борилди. Масала барча олий таълим муассасалари ректорлари, факультет деканлари, Ёшлар иттифоқи вакиллари билан ўрганилди.\nШундан келиб чиқиб айтиш жоизки, билдирилган ана шу таклифлар инобатга олинади ва низомда ўз аксида топади.


Депутатларимизнинг юртимиз тараққиёти ва ривожи йўлида бор куч ва имкониятларини сафарбар этишига ишонаман | O'zLiDeP\nДепутатларимизнинг юртимиз тараққиёти ва ривожи йўлида бор куч ва имкониятларини сафарбар этишига ишонаман\n22 декабрь куни Ўзбекистон Республикаси Олий Мажлиси Қонунчилик палатасига, Халқ депутатлари вилоят, туман ва шаҳар кенгашларига сайловлар бўлиб ўтди. Ҳар бир фуқаро конституциявий ҳуқуқидан фойдаланиб, сайловда ўзи ишонган ва қўллаб-қувватлаган номзодга овоз берди.\nБу муҳим сиёсий жараёнда ёшлар, айниқса, илк маротаба қатнашаётган фарзандларимиз катта ҳаяжон ва чуқур масъулият билан иштирок этди. Бу уларда Ватан равнақи, элу-юрт тақдирига дахлдорлик ҳисси ортиб бораётганидан далолатдир.\nШуни алоҳида таъкидлаш лозимки, мамлакатимизнинг эртанги порлоқ келажаги ҳамда тараққиётида муҳим ўрин тутувчи сайловлар Фарғона вилоятида ҳам очиқлик, ошкоралик ва шаффофлик асосида ўтказилди. Ўзим ҳам эрта тонгданоқ Тошлоқ туманидаги 906-сонли сайлов участкасига бориб, юрт тараққиёти учун хизмат қилишга бел боғлаган номзодларга овоз бердим. Сайлов участкасида сайловчилар учун зарур имкониятлар яратилгани, фуқароларнинг яширин овоз бериши учун кабиналар тайёрлангани, сайлов бюллетенлари бериш учун жой ажратилгани ва сайлов қутилари ўрнатилгани мени жуда хурсанд қилди.\nЯна бир гап. Сайлов участкасида юзлаб одамларнинг навбат билан овоз беришини кўриб, фуқароларимизнинг юрт келажагига дахлдорлик ҳисси ошиб бораётганига амин бўлдим. Энг аҳамиятлиси, улар ўз хоҳиш-истаклари билан келишмоқда. Бу аҳолининг ижтимоий-сиёсий фаоллиги ошгани, одамларда юрт тақдирига дахлдорлик туйғуси кучайганидан далолатдир. Зеро, биз сайловчилар қанча масъулиятли бўлсак, муносиб номзодларга овоз берсак, юртимиз тараққиётига шунчалик кўпроқ ҳисса қўшган бўламиз.\nДастлабки натижаларга кўра, вилоятимиздан Олий Мажлис Қонунчилик палатасига 6 нафар, халқ депутатлари Фарғона вилоят Кенгаши депутатлигига 22 нафар номзодларимизнинг депутатликка сайлангани бизнинг катта ютуғимиздир. Уларни келгуси беш йилда юртимиз тараққиёти ва ривожи йўлида бор куч ва имкониятларини сафарбар этишига ишонаман.


Мамлакатимизда картошкачилик кластерлари ва кооперациялари барпо этилади | NORMA.UZ\nПрезидентнинг 6.05.2020 йилдаги “Республикада картошка етиштиришни кенгайтириш ва уруғчилигини янада ривожлантириш чора-тадбирлари тўғрисида”ги қарори қабул қилинди. Ҳужжат ЎзАда эълон қилинган.\nҲужжат билан картошкачиликка ихтисослаштириладиган туманларда картошкачилик кластерлари ва кооперацияларини ташкил этиш назарда тутилган.\nҚуйидагилар уларнинг асосий йўналишлари ҳисобланади:\nИстеъмол ва уруғлик картошка, жумладан, унинг супер элита, элита авлодларини етиштиришга ихтисослаштириладиган туманлар ҳамда ҳудудлар рўйхати;\n2020-2021 йилларнинг қиш-баҳор мавсумида аҳолини ва ижтимоий соҳа муассасалари эҳтиёжларини кафолатли таъминлаш мақсадида истеъмол картошкасини захирага жамғариш ҳажмлари тасдиқланди.\nҚишлоқ хўжалиги вазирлиги ҳамда Сабзавот, полиз экинлари ва картошкачилик илмий-тадқиқот институтига юклатилган вазифалар белгиланди. Институтга юклатилган вазифаларни хусусий ташаббускорлар иштирокида амалга ошириш ҳуқуқи берилди.\nСабзавот, полиз экинлари ва картошкачилик илмий-тадқиқот институти ҳузурида юридик шахс мақомига эга бўлмаган Илмий изланишлар ва инновацион ишланмаларни молиявий қўллаб-қувватлаш, картошка навлари селекцияси ва уруғчилигини ривожлантириш жамғармаси ташкил этилади. Унинг маблағларини шакллантириш ва сарфлаш тартиби белгиланди.\nҲудудларда маҳаллий инвесторлар маблағлари ҳамда халқаро молия институтлари ва хорижий ҳукумат молия ташкилотларининг соҳага жалб қилинган кредит маблағлари ҳамда грантлари ҳисобидан ҳудудларда “in vitro” лабораториялари ташкил этилади.\nҚарорда белгиланган мақсад ва вазифаларни амалга ошириш учун тегишли вазирликлар, идоралар, инспекциялар, уюшмалар ва бошқа ташкилотларга зарур топшириқлар берилди.


Фурқат ижоди муаммолари - 14\nHome icon Бош саҳифа»Кутубхона»Мақолалар»Фурқат ижоди муаммолари - 14\n15 дан 29 сахифа\nФурқат ҳаёти ва ижодини мулоқот дарси усулида ўрганиш (М.Саидаҳмедова)\nМулоқот дарсини ўқитишдан бир ҳафта аввал ўқувчиларга бир неча топшириқ берилади. Улар дарс ўтиладиган кунгача топширикларни бажариб деворий газета ва бошқа кўргазмали қуролларни тайёрлашади. Дарс бошлангунга қадар мавзу ва режани доскага ёзиб қўйилади. Хонанинг бир бурчагига синф деворий газетаси – “Истиқлол”нинг Фурқат ижодига бағишланган сонини, ўқувчиларнинг шоир ижоди юзасидан ёзган ишларини Фурқатнинг ҳаёт йўлини ифодаловчи хронологик жадвал, Фурқат портрети, шоирнинг асарлари, у ҳақида рўзнома ва ойномаларда чиққан мақолаларни кўргазма сифатида осиб қўйилди. Дарс қуйидаги режа асосида ташкил этилади:\n1. Мусиқали дақиқа.\n2. Кириш сўзи.\n3. Фурқатнинг ёшлик йиллари.\n4. Фурқат янги Марғилонда.\n5. Фурқат Тошкентда.\n6. Фурқат чет элларда.\n7. Фурқат ва унинг қўқонлик замондошлари Муқимий, Завқий ва Дилшод Барнолар билан мушоираси.\n8. Мустақиллик мушоираси.\nМусиқали дақиқада Фурқатнинг “Сайдинг қўя Бер, сайёд” қўшиғи ёзилган пластинка эшиттирилади. Кейин Фурқатнинг ўзбек демократик адабиётида тутган ўрин ҳаида сўзлаб, фикр қуйидагича якунланади.\nЗокиржон Холмуҳаммад ўғли Фурқат ижодининг Айни гуллаган даврида рус генерал губернатори ва маҳаллий амалдорларнинг тазйиқи остида Ватанни тарк этишга мажбур бўлди. У киндик қони тўкилган она тупроғи меҳрига зор бўлиб, ўзга элларда армон билан кўз юмди. Энди сизлар билан Фурқатнинг ҳаёт йўли ҳақида фикрлашиб олайлик, деб қуйидаги саволларни ўртага ташланади.\n1. Фурқатнинг ёшлик йиллари ҳақида нималарни биласиз?\n2. Шоирнинг мактабда ёзган биринчи шеърини ёд айта оласизми?\n3. Фурқат ёшлигида кимларнинг асарларини мутолаа қилди ва нималарга қизиқди?\n4. Шоир қайси мадрасада ўқиди?\n5. Фурқатнинг Муқимий билан муносабати қандай эди?\n6. Унинг чет мамлакатларга кетишига нима сабаб бўлди?\n7. Фурқат Ёркентда қандай ҳаёт кечирди?\n8. Фурқат яшаган чет эллар билан мустақил Узбекистоннинг ҳозирги кунда алоқаси қандай?\nБолалар саволларга дарслик ва синфдан ташқари ўқиган асарлари юзасидан жавоб беришади. Шундан сўнг Фурқат ва унга замондош бўлган қўқонлик шоирлар Муқимий, Завқий, Дилшод Барнолар қиёфасидаги ўқувчиларга навбат берилади. Улар бир-бирларига илтифот кўрсатиб, тахта ёнига чиқадилар ва диёдор кўришаётганликларидан шод эканликларини изҳор этадилар. Шундан сўнг Фурқат қиёфасидаги ўқувчи Абдулла Ориповнинг “Фурқат нидоси” шеърини ифодали ёд айтди.\nМен Ватандан кетмаганман\nАйрим тушганман холос,\nАжрагандек сув кечганда\nБир нафас жондин либос.\nЮрт у ёнда, мен бу ёнда\nЎртада ҳижрон сели,\nАнча кўприк ташламакка\nБайтларим бўлди асос.\nЎксиб-ўксиб йиғладим мен\nМисли тил билмас гўдак,\nАйрилиб қолган бехос.\nМен Ватанда Холмуҳаммад\nЎғли Зокиржон эдим,\nФурқатий деб ном қозондим,\nБунга ҳижрон иқтибос.\nШоирингни ёд этарда ўзбегим,\nБир-бирингга қил мурувват,\nБир-биринг бағрингга бос!\nСўнгра ўқувчиларга: “Азиз болажонлар, сиз бугун севимли шоирииз Фурқат ва унинг замондошлари билан юзма-юз мулоқотда бўласиз” – дейди ўқитувчи. Мулоқот ўқувчиларнинг саволлари билан бошланади.\n- Фурқат бобо, сиз хорижда яшаганингизда нима ишлар билан шуғулландингиз?\n- Ҳиндистоннинг Бомбей шаҳрига борганимда Мавлавий Икромиддин деган бир саёҳ билан танишиб дўстлашдим ва иккаламиз Ҳиндистон вилоятларини кезиб чиқдик. Кашмирда бўлганимда Туркистон вилоятининг газетасига хат ёздим ва ватандошларимга шеърий мактуб йўлладим. Қашқар халқлари ўртасида маданият, маънавият, маърифат гулшанини барпо этишга интилдим.\n- Нима учун шеърларингизда айрилиқ ва ҳижрон туйғулари катта ҳажмни эгаллайди?\n- Мен 18 йил Ватанимдан жудо бўлиб, ғарибона ҳаёт кечирдим. Минг афсуски, Ватанимга қайта олмадим. Мусофирчиликнинг изтиробларини ғурбатнинг аччиқ заҳматини, дарбадарлик ва ёлғизликнинг оғир мусибатларини тортдим: Ичим қон бўлди, равон ғуссасидин. Бу даврон ичра ҳижрон ғуссасидин. – Нима учун Фурқат тахаллусини танландингиз?\n- Бу тахаллусда менинг ҳаётим, юрак дардларим мужассамлашган. Фурқат – айрилиқ, фироқ демакдир, азиз набираларим.\n- Сизнинг бизга қандай тилакларингиз бор?\n- Ушбу дамда менинг ғариб руҳимни шод айлаб турган азиз набираларим сизга ягона тилагим шуки, сиз Ватандан айри тушманг, ғарблик кулфатларини кўрманг Ватанни шунчали кўзимизга тўтиё айланг. Бахтингизга Ўзбекистон мустақил бўлди. Бу сизга худонинг инояти Мустақилликни абадий асранг, азизларим. Хоки-пойи узоқларда қолган мендек ғариб бобонгизни ҳолин йўқлаб туринг.\n- Мавлоно Муқимий, сиз Фурқат билан мулоқотда бўлганмисиз?\n- Ҳа, албатта. Фурқат менинг энг яқин дўстим эди. Зокиржон дўстларининг қадрини баланд тутар эди. Тошкентдан, чет эллардан кўп мактублар ёзган эди.\n- Мавлоно Муқимий, шу мактублардан бирортасини эслай оласизми?\n- Ҳа, у мактубларни эсдан чиқариб бўлмайди.\nСалом. Эй менга ёру ошонлар,\nҚадронлар замин нурзиёлар...\nБиҳамдиллоҳки, мандин сўрасангиз ҳол\nЮрубдурман қилиб завқи сафолар\nСалом ибоғидин тўртта Муқимо,\nМени сўрғонларга айтинг дуолар.\n- Завқий бобо! Фурқат бобомиз билан сиз ҳам яқин дўст бўлган экансиз.\n-Ҳа, яқин эдик. Зокиржан чет элга кетганида мактублар ёзиб, бир-биримизни йўқлар Эдик. Ёркент шаҳридан ёзган мактуби ҳамон эсимда:\nТилар эрдим саҳар тавфн чаман эсган саболардин.\nСаломим еткуриб келтур хабар деб ошонлардин.\nОлиб ёдига, сўрмас кимса Зокиржон Фурқатни\n- Муҳтарам Дилшод Барно! Сиз шоир Фурқат ҳақида нималарни биласиз?\n- Мен Фурқатни ғойибона таниганман, афсуски уни кўриш бахтига муяссар бўла олмадим, бунинг иложи йўқ эди. Лекин унинг ғазалларини жону дилим билан севиб ўқиганман.\nФасли навбаҳор ўлди кетибсан зимистонлар,\nДўстлар ғаниматдир сайр этинг гулистонлар.\nФурқат ва унинг замондошлари билан бўлган мулоқотдан сўнг дарс якунида мустақиллик мушоираси ўтказилади.\nШундан сўнг дарс якунланиб, ўқувчилар билими баҳоланади.


ЖАМИЯТ 16.09.2021, 12:34\nЭртага Ўзбекистонда қандай об-ҳаво кузатилади? Ўзгидромет бу ҳақда маълум қилди.\nУнга кўра, эртага, 17 сентябрь санасида Тошкентда ҳаво бироз булутли бўлади, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 15-17°, кундузи 34-36° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17°, кундузи 33-38°, Устюртда 23-28° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 15-20°, кундузи 33-38° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 14-19°, кундузи 32-37° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 11-16°, кундузи 27-32° бўлади.


Xiaomi смарт-соатлар ишлаб чиқаришини расман тасдиқлади » Ўзбекистон янгиликлари – Zamin.uz\n03-05-2016 | 10:38\nZAMIN.UZ / Технология / 03 Май 2016 года337\nXiaomi асосчиларидан бири ва вице-президенти Лю Де (Liu De) Пекинда ўтказилган анжуманда смарт-соатлар ишлаб чиқариш ҳақидаги хабарни тасдиқлади. Бу ҳақда "Kun.uz" хабар бермоқда. «Ақлли» соатларнинг янги модели Mi Watch электрон бозорга тақдим этилиш учун тайёр ва унинг анонси жорий йилнинг иккинчи ярмида ўтказилиши режалаштирилган. Тафсилотларга кўра, Mi Watch ақлли соатларининг тақдимоти қандайдир сабабларга кўра қолдирилган. Анонс аввалроқ ўтказилиши кутилган эди.Аввалроқ, Xiaomi учун шартнома асосида Mi Band фитнес-билакузукларини ишлаб чиқарувчи Huami компаниясининг бош директори билакузукнинг навбатдаги талқини ва Mi Watch смарт соатлари иккинчи мавсумда сотувга чиқарилишини хабар қилган эди. Шунга кўра барча 10 май куни нафақат Xiaomi Mi Max фаблетининг тақдимоти, балки Mi Watch смарт соатларининг ҳам анонси бўлиши керак эди.Лю Де Mi Watch смарт соатларининг ҳусусиятлари ҳақида батафсил тўхталиб ўтишни лозим топмади. Шунингдек, ҳозиргача унда қайси дастур платформасидан фойдаланиш мумкинлиги ҳам аниқ эмас. Xiaomi қурилмаси Android’ га асосланган бўлиб, бироқ қоидага мувофиқ, компания Google хизматидан фойдаланишни истамайди, шу сабабли тақилувчи қурилма Android Wear бошқаруви остида ишлайдими ёки махсус таъминот дастуридан фойдаланиладими, ҳозирча номаълум. Янги соатнинг нархи ҳақида сўз юритишга ҳали эрта бўлса-да, Xiaomi барча қурилмаларининг ҳамёнбоплиги билан ажралиб туришини эслатиб ўтамиз.\nЎқишни тавсия қиламиз Gmail мактубларга мустақил жавоб берадиган Smart Reply хизматига эга бўлди\n10:51 / 05-11-2015\nLenovo Smart Shoes “ақлли” кроссовкалари тақдим этилди\n16:14 / 30-05-2015


Наманганда ичишга яроқсиз деб топилган «шифобахш»...\n28.05.2019 10:52 0 2541\nКейинроқ, Наманган вилояти давлат санитария эпидемиология назорати марказининг мазкур сувни ичишга яроқсиз деб хулоса бергани маълум бўлди.\nЛекин шунга қарамай, сувни истеъмол қилиш ва ундан шифо топишни истовчилар камайиб қолгани йўқ. «Халқ сўзи»нинг ёзишича, айни дамда айримлар сувни литрини минг сўмдан келувчиларга пулламоқда.\n«Умид билан даво излаб келган кишини қайтариб бўладими. Бу ерда маҳалланинг чапдаст йигитлари узоқдан келаётганларга сув ғамлаб олиш учун махсус пластик идишларни етказиб беришяпти. Албатта, текинга эмас. Нарироқдаги йўл бошида эса бир неча йигит катта-катта идишлардаги сувнинг литрини минг сўмдан пуллаётир. Ана бизнес! Бироқ,фермер ёки унинг яқинлари ер қаъридан тортиб олинаётган сув учун ҳақ олишни ўйлашгани йўқ. Ҳозирча савоб. Кейинчалик ишлар қонуний йўлга қўйиб олинса бир гап бўлар» дейилади хабарда.\nЎзбекистон Республикаси Соғлиқни сақлаш вазирлиги ҳам ушбу сув юзасидан баёнот билан чиққанди.\nсув Чуст наманган вилояти


ЎзА - «E-IJRO AUKSION» – шаффоф тизим\n10.08.2017 12:34 Чоп этиш версияси\nунда ноқонуний савдога, коррупцияга йўл қўйилмайди\nУшбу масалада юртимизда айрим муаммолар пайдо бўлгани, электр ва газ каби ресурслардан истеъмолчиларнинг миллиардлаб қарзи вужудга келгани сир эмас. Президентимиз Шавкат Мирзиёевнинг 2017 йил 29 майдаги “Электр энергияси ва табиий газ етказиб бериш ҳамда истеъмол қилиш соҳасида тўлов интизомини янада мустаҳкамлаш, шунингдек, ижро иши юритиш тизимини тубдан такомиллаштириш чора-тадбирлари тўғрисида”ги фармони билан Ўзбекистон Республикаси Бош прокуратураси ҳузурида Мажбурий ижро бюроси ташкил этилгани тўлов интизомини мустаҳкамлашга хизмат қилмоқда.\nДавлатимиз раҳбарининг шу йил 27 июлдаги "Суд ҳужжатлари ва бошқа органлар ҳужжатларини ижро этишда мол-мулкни реализация қилиш тартиб-таомилларини тубдан такомиллаштириш чора-тадбирлари тўғрисида"ги қарори қабул қилингани соҳада яна бир муҳим қадам бўлди.\nМазкур қарор ижро иши юритишни амалга оширишда мол-мулкни реализация қилиш бўйича аукцион савдоларининг қонунийлиги, шаффофлиги ва холислигини таъминлашга қаратилган. Нарх-наво манипуляцияси ва бошқа суиистеъмолчиликларга йўл қўймаслик ҳамда уларнинг олдини олиш, шунингдек, суд ҳужжатлари ва бошқа органлар ҳужжатлари сўзсиз ижро этилишини таъминлашнинг замонавий механизми яратилаётгани шу мақсадга хизмат қилади.\nПрезидент қарори асосида «E-IJRO AUKSION» ягона электрон савдо майдончаси ташкил этилаётир. Мазкур майдончадаги ишларни мувофиқлаштириш мақсадида Мажбурий ижро бюроси ҳузурида «Электрон онлайн-аукционларни ташкил этиш маркази» давлат унитар корхонаси ташкил этилди. Марказ зарур моддий-техника воситалари билан таъминланди ҳамда юқори малакали кадрлар билан тўлдирилди.\n2017 йил 1 сентябрдан бошлаб суд ҳужжатлари ва бошқа органлар ҳужжатларини ижро этишда мол-мулкни реализация қилиш бўйича аукцион савдолари фақатгина «E-IJRO AUKSION» ягона электрон савдо майдончасида электрон онлайн-аукционлар шаклида ўтказилади.\nСоддароқ қилиб айтганда, аҳоли ва юридик шахслар томонидан йўл қўйилган турли қарздорликлар тўланмаган тақдирда, уни мажбурий тартибда ундириш бўйича ваколатли органлар судга даъво аризаси киритади. Шу асосда суд қарздорнинг қарзини унинг мол-мулкига қаратиш ҳақида қарор чиқарса, ана шу мол-мулк давлат ижрочилари томонидан электрон онлайн-аукционларда сотиш учун чиқарилади.\n– Электрон онлайн-аукционлар «E-IJRO AUKSION» электрон савдо майдончасида ўтказилади. Бу майдонча интернет тармоғида Электрон онлайн-аукционларни ташкил этиш марказининг яқинда ишга тушириладиган e-auksion.uz веб-сайтидан жой олади, – дейди Ўзбекистон Республикаси Бош прокуратураси ҳузуридаги Мажбурий ижро бюроси масъул ходими Насим Бурҳонов. – Шу ўринда айтиб ўтиш керакки, илгари мажбурий ундирув тартибида қарз мол-мулкка қаратилса, ана шу мол-мулк турли риэлторлик ва бошқа ихтисослашган савдо ташкилотлари орқали сотилган. Кўп ҳолларда мол-мулк савдога қўйилганлиги тўғрисидаги ахборотдан кўпчилик хабардор бўлмаган, чунки бундай хабарномалар савдодан бир ой олдин фақат бир марта босма оммавий ахборот воситаларида чоп этилган. Бу эса айрим инсофсиз савдо ташкилотлари томонидан аукционда иштирок этувчи харидорларнинг сонини сунъий равишда чеклашга, натижада мол-мулкларнинг арзон нархларда манфаатдор шахсларга сотилишига замин яратган.\nЭндиликда электрон онлайн-аукционларда ҳар қандай шахсга интернет тармоғи орқали иштирок этишга имконият яратилади. Бунинг учун электрон рақамли имзо билан тасдиқланган электрон аризани бериш ва мол-мулкнинг 5 фоизи миқдоридаги закалат пулини киритиш кифоя.\nБундан ташқари, бевосита аукционни ўтказиш ва ғолибни аниқлаш жараёни махсус дастур орқали амалга оширилиб, унга ташқаридан аралашишнинг мутлақо имкони бўлмайди.\nСавдога қўйилаётган товарга оид маълумотлар очиқ бўлгани ҳолда, уни харид қилувчилар шахси кўрсатилмаслиги савдонинг ҳақиқатан ҳалол ўтишини таъминлайди. Ўз навбатида, аукционга қўйилган товарнинг нархи реал талаб ва таклиф бўйича бозор таомиллари асосида шаклланади. Бу мол-мулки мажбурий ижрога қаратилган шахсларнинг манфаатига ҳам хизмат қилади. Чунки товар қанча юқори нархда сотилса, қарздорнинг қарзи қоплангандан қолган маблағ эгасига қайтарилиши ёки келгуси тўловларга йўналтириб берилиши мумкин.\nДемак, шу йил 1 сентябрдан бошланиши кутилаётган электрон онлайн-аукционлар ўтказилиши ҳақидаги хабарнома ва лот (лот – қарздорнинг ёки учинчи шахснинг электрон онлайн-аукционда сотиладиган мол-мулки ёки мулкий ҳуқуқи) тўғрисидаги маълумот электрон онлайн-аукционларни ташкил этиш ва ўтказишга ваколатли операторнинг веб-порталида, шунингдек, Ўзбекистон Республикаси Бош прокуратураси ҳузуридаги Мажбурий ижро бюроси ва унинг ҳудудий бошқармалари веб-сайтларида аукцион ўтказиш бошланишига 10 календарь кундан кечиктирмасдан жойлаштирилади.\nДастлабки электрон онлайн-аукцион нархни ошириб бориш, такрорийлари эса нархни тушириб бориш тамойили бўйича ўтказилади.\nМол-мулк электрон онлайн-аукционга баҳолаш қиймати бўйича қўйилади. Давлат ижрочилари электрон онлайн-аукционларда сотилмаган мол-мулкни арзонлаштиришга ҳақли эмас.\nЭлектрон онлайн-аукционларни ташкил этиш маркази мол-мулкни электрон онлайн-аукционларда сотилишини ташкил этиш билан бирга, уларни реализация қилиш билан боғлиқ масалалар бўйича ахборот ва маслаҳат хизматларини кўрсатади. Фуқароларни электрон онлайн-аукционларда иштирок этиш тартиби, шунингдек, савдога қўйилган мол-мулк ҳақида кенг хабардор қилади.\nШу билан бирга, марказ электрон онлайн-аукционларда иштирок этиш учун электрон рақамли имзо (ЭРИ) калитларининг сертификатларини ҳам беради. Бунинг учун марказда ЭРИ бериш бўйича ҳам иш олиб борилмоқда. Бу борадаги таомиллар соддалаштирилмоқда. Яқин кунларда фуқаролар электрон мурожаат орқали ҳам ЭРИ олиши мумкин бўлади. Марказ томонидан мол-мулкни сақлаш, ташиш, сақлаб туриш ва савдога тайёрлаш бўйича хизматлар кўрсатилади.


07 апрел 2020, Тошкент вақти: 01:52\nAmazon ширкати Ер орбитасига 3236 та сунъий йўлдош чиқаришни кўзловчи Kuiper (Койпер) лойиҳаси учун рухсат олиш мақсадида АҚШ Федерал коммуникация комиссиясига яна мурожаат қилди.\nШиркат комиссияга юборган 24 саҳифали мактубда SpaceX, OneWeb ҳамда бошқа рақиб ширкатлар эътирозларига тўхталиб ўтди.\nAmazon қошида очилган Kuiper Systems ширкати маслаҳатчиси Мария Додсон Шуман мактубда “Спектр ва орбитал ресурсларни тенг Интернет алоқаси билан таъминлаш сармояларни оширади, инновацияни рағбатлантиради ва харидорлар олдидаги танловни кенгайтиради”, деб ёзди.\nSpaceX ва OneWeb каби Amazon ширкати паст орбитага йўлдош чиқариб, Ер юзидаги миллиардлаб одамни Интернет алоқаси билан таъминлашни истайди. Amazon етакчилари, шунингдек, Kuiper лойиҳаси ширкатнинг бошқа бизнеслари, жумладан, онлайн савдолар ҳамда булутли ҳисоблаш соҳаси янада ривожланишига замин яратишига ишонишади.\nАммо Amazon бу соҳага нисбатан кеч кириб келди. SpaceX ҳамда OneWeb Федерал коммуникация комиссиясидан рухсат олиш учун бир неча йил олдин мурожаат қилган эди. 2018 йилда уларга рухсат берилди ва ширкатлар аллақачон паст орбитага йўлдош чиқара бошлаган. Kuiper лойиҳасига эса ўтган йилнинг апрелидагина асос солинди.\nКейинги ойларда Amazon рақиблари SpaceX ва OneWeb Федерал коммуникация комиссияси аввал уларга лицензия бериши кераклигини, Kuiper лойиҳаси кечроқ бошлангани учун, кутиб туриши кераклигини айтиб келади.\nAmazon комиссияга юборган мактубда Kuiper лойиҳаси SpaceX иддао қилгандек унинг фаолиятига халақит бермаслиги айтилди.\nОлимлар Ер орбитасида сунъий йўлдошлар сони кўпаяр экан, уларнинг фаолиятини мувофиқлаштириш керак бўлишини, акс ҳолда йўлдошлар тўқнашиб кетишини айтмоқда.\nAmazon Федерал коммуникация комиссиясига юборган мактубида фазодаги чиқинди масаласига фақат қисқа тўхталиб ўтди. Хусусан, мактубда ширкат “орбитадаги чиқиндилар кўламини чеклаш учун халқаро ва миллий фазо хавфсизлиги стандартларига амал қилади”, дейилди, холос.\nБу орада Amazon Kuiper лойиҳаси жамоасини кенгайтиришда давом этяпти. Айни дамда лойиҳа 175 иш ўрнини тўлдириш учун номзод изламоқда.\nФСБга ишга таклиф қилинганини айтган ўзбекистонлик таэквондочи қизнинг ҳикояси


Ижтимоий фикр: Ўзбекистонликларнинг 99 фоизи Каримовдан мамнун\n28 ноябр 2020, Тошкент вақти: 20:07\nЎзбекистондаги "Ижтимоий фикр" жамоатчилик фикрини ўрганиш маркази ўтказган сўнгги сўров натижаларига кўра, респондентларнинг 99.1 фоизи президент Ислом Каримовни “барқарорлик ва мустақилликни мустаҳкамлаш, давлат олдида турган муаммоларни муваффақиятли ҳал этишнинг кафили”, деб ҳисоблайди.\n“Ижтимоий фикр” марказига кўра, олти йил аввал бундай фикрдаги фуқаролар 98,5 фоизни ташкил этган.\nЎзбекистон мустақиллигининг 22 йиллиги арафасида ўтказилган сўровда қатнашганларнинг 90 фоизи “Ўзбекистон мустақиллик йилларида давлат ва жамият ҳаётининг барча соҳаларида ёрқин натижаларга эришди”, “Ўзбекистон дунё ҳамжамиятида ўзининг муносиб ўрнини топди”, дея фикр билдирган.\nЭришилган ютуқлар эса, сўров қатнашчиларига кўра, Ўзбекистондаги тинчлик-осойишталик, миллатлараро тотувлик, демократик-ҳуқуқий давлат ва фуқаролик жамиятининг мустаҳкам асослари яратилгани, демократия, сўз эркинлиги ва инсон ҳуқуқлари ва бозор иқтисодиёти тамоилларига амал қилинаётганидир.\nШунингдек, респондентларнинг тўқсон фоизидан кўпроғи мустақиллик йилларида яшаш шароитлари анча яхшиланганини айтиб, Ўзбекистон фуқароси эканлигидан фахрланишини билдирган.\nМазкур сўров Ўзбекистондаги қанча одам фикрини акс эттириши маълум эмас.\nЎзбекистон ичкарисидаги кузатувчилар эса “Ижтимоий фикр” ўтказган ушбу сўров натижалари холислигини шубҳа остига олишади.\nТошкентда истиқомат қиладиган инсон ҳуқуқлари фаоли Абдулла Тожибой ўғли “Ижтимоий фикр” ўтказган сўров натижалари Ўзбекистондаги реалликдан анча узоқ эканини айтади.\n- Президент Ислом Каримов халқни 23 йилдан буён қўрқувда ушлаб келяпти. У ўта жоҳил. Бу давр ичида халқни сиёсий онги, сиёсий савияси пасайиб кетди. Ўтган йилларда аҳолини яшаш шароити яхшиланди, дейиш бу мутлақо ҳақиқатга тўғри келмайди. Айни пайтда ҳозир халқ орасида ҳукумат тепасида ўтирган Каримовгина мамлакатни бошқара олади, бошқаси келса тинчлигимиз бузилади, деган фикрлар ҳам шаклланган. Чунки халқ 23 йилдан буён қўрқув остида ушлаб турилибди, - дейди Абдулла Тожибой ўғли.\nОзодлик боғланган айрим ўзбекистонликлар фикрлари ҳам “Ижтимоий фикр” томонидан кенг жамоатчилик фикри сифатида тақдим этилаётган сўровга тескаридай туюлади.\n- Менинг билишимча, халқнинг ярми Каримовдан недаволен. Яшаш қийин бўляпти. Бир ҳовуч пулдорларга ҳаёт яхши. Лекин камбағалларга жуда қийин. Бойлар ва камбағаллар орасидаги фарқ кенгайиб боряпти, - дейди сурхондарёлик Шуҳрат.\nАйни пайтда “Ижтимоий фикр” маркази ўтказган сўров натижалари Gallup халқаро омма фикрини ўрганиш маркази ўтган ўтказган сўров хулосасига яқинроқ.\nGallup маркази ўтказган сўровда қатнашган ўзбекистонликларнинг 65 фоизи ўзларини бахтиёр, деб ҳисоблашларини айтишган.\nЎзбекистонда "бахтсизлар" эса, Gullup марказига кўра, бор-йўғи 2 фоизни ташкил этади.


Ўзбекистон 70 миллион доза вакцина олиш учун шартнома тузган – Газета.uz\nLotinchada 15 январ 2021, 17:04 Коронавирус Жаҳон\nBloomberg COVID-19'га қарши вакциналар бўйича эришилган шартномалар ҳақида маълумот берди. Дунё бўйича умумий 8,33 млрд доза вакцина бўйича келишувлар мавжуд. Бу дунё аҳолисининг ярмини эмлаш учун етарли (вакциналарнинг айрим турлари икки марта эмлашни талаб қилади).\nЭнг кўп вакцина бўйича келишувларга Ҳиндистон эга — 2,2 млрд доза (AstraZeneca/Oxford, Novavax, Gamaleya). Шунингдек, Европа Иттифоқи 1,4 млрд доза, АҚШ 1 млрд дан ортиқроқ доза вакциналар сотиб олиш бўйича келишувларга эга.\nБу борада аҳоли жон бошига вакцина бўйича энг катта қамров Канадада — 214 млн доза (аҳоли сони 38 млн), 303% қамров (Novavax/Sanofi, Moderna, AstraZeneca/Oxford, Medicago, Pfizer/BioNTech, Johnson & Johnson).\nЎзбекистон эса 70 млн доза (110% қамров) вакцина бўйича келишувга эга (фақат Gamaleya билан).\nЭнг кўп буюртма берилган вакцина тури AstraZeneca/Oxford компаниясига тегишли бўлиб турибди — 2,9 млрд доза. Шунингдек, Novavax компанияси вакциналар бўйича 1,2 миллиарддан ортиқ буюртма олган.


Анвар қори Турсунов 20 минг долларлик олтин соати ҳақидаги гап-сўзларга изоҳ берди | SOF UZ хабарлари\nАнвар қори Турсунов 20 минг долларлик олтин соати ҳақидаги гап-сўзларга изоҳ берди\n04.07.2017 | Жамият | 7129\nТаниқли диний уламо, Тошкент шаҳар бош имом-хатиби Анвар қори Турсунов Халқаро пресс-клубнинг Мажбурий ижро бюроси фаолиятига бағишланган анжуманида қатнашганидан сўнг, ижтимоий тармоқларда муҳокама мавзусига айланди, деб ёзади “Дарё”.\nБир вақтнинг ўзида Facebook’даги бир қатор оммабоп гуруҳлар, саҳифаларда Анвар қори анжуманда қўлига қиймати 18—20 минг доллар атрофида бўлган Ulysse Nardin соатини тақиб, қатнашгани ҳақида ёзиб чиқди.\nTelegram мессенжерида эса Анвар қорининг бу гап-сўзларга аудиомуносабати эълон қилинди. Унда Тошкент шаҳар бош имом-хатиби бўлажак жума намозида бу каби гап-сўзларни тарқатганларга жавоб беришини маълум қилиб, уларни «Худодан қўрқишга» чақирди.\n“Ҳайитдан олдин соатимни бураётган эдим, «чиқ» этиб бурайдиган жойи бузилиб қолди. Ўша ерда бир яхши укамиз турган экан, «Қори ака, мана бу сизга ҳайитлик», деб эртасига янги соат олиб келиб берди. Кейин, кўзлари каттагина экан, деб тақдим. «Неча пул туради бу соат?», десам: «Мен буни БААдан 250 долларга олганман, сизга совға», деди. Бўлган гап шу.\nБуни 20 минг доллар деган гапларни тарқатиб юборишди. Астағфируллоҳ, шунақа ҳам туҳмат бўладими? Бир нарсани ўзимдан сўраш, олиб бундай текшириш керак эди. Масалан, мен ҳеч қачон олтин соат тақмайман. Қанақа гап бу, Худодан қўрқмайдими булар? Уят борми уларда? Жума намозида уларга ўз жавобимни айтаман. Лекин улар Худодан қўрқишсин. Менинг гапим шу. Худодан қўрқишсин”,— дейди Тошкент шаҳар бош имом-хатиби Анвар қори Турсунов.\n“Мана, соат ҳозир қўлимда турибди, нечта одамга ҳам кўрсатдим, совға қилган укамиз ҳам: «250 долларга олганман», деди. Ҳайит куни ҳайитлик деб берди. Бу интернетда айтилган соат эмас. Хоҳласа, келиб, қўлимдан олиб кўрсин. Номини ҳам билмайман, ўқиганим ҳам йўқ. Интернетда айтилган соатнинг оригинали бўлар экан — у олтиндан ишланаркан, 20 минг доллар тураркан. Қўлимдаги соат эса олтин эмас, темир бу”,—дея сўзларини давом эттиради Анвар қори Турсунов.\n“Мен ундай бадавлат одам эмасман, ҳозир ҳам отамнинг уйида, уч сотих жойда тураман. Ўзим бир дона уй ҳам қурмаганман. Ким хоҳласа, келиб кўрсин. ‘Шу ерда турасизми, қори ака?’, деб ҳайрон бўлади одамлар. Бешта болам бор, онамни боқаман. Менда BMW йўқ. Оддий Captiva’нинг эски нусхаси бор-ку, шу бор. Шуни ҳам тижорат билан шуғулланадиган ўғлим олиб берган.\nБу ёлғон, бу туҳмат. Бу душманларнинг иши. Менга соат совға қилган бечора укамизга: ‘Қаердан ҳам менга ҳайитлик бердинг?’, деб айтдим. Куляпти у. Шу гапларнинг озгинаси ҳам тўғри бўлганида ҳам эди: ‘Ҳа, энди қимматбаҳо шу нарсани олдим ёки биров берди’, деб айтардим. Унақа эмас-ку!”\n26.04.2018 | 6790


ММАнинг ўзбек жангчиси коронавирус тўғрисида баҳслашган шифокорни ўлдириб қўйди\n05 декабр 2021, Тошкент вақти: 16:19\nMMA жангчилари. Иллюстратив сурат.\nАҚШнинг Гуам оролида Россия номидан аралаш жангларда иштирок этаётган асли ўзбекистонлик Акмал Хожиев шифокор Миран Рибатини пичоқлаб ўлдирганликда айбланиб, қамоққа олинди. У 17 ноябрь куни судга олиб келиниши кутилмоқда.\n27 ёшли Акмал Хожиев Миран Рибати билан дўстона муносабатда бўлган. Рибати 7 ноябрь куни Хожиевнинг уйига меҳмонга келган. Хожиевнинг уйида Рибатидан ташқари яна 2 аёл – онаси ва синглиси бўлган. Мезбон ва меҳмон COVID-19га қарши вакцина масаласида баҳслашиб қолган.\nВакцинацияга қарши эканини ижтимоий тармоқларда очиқ айтиб, ўз обуначиларини эмлашдан бош тортишга чақириб келган Хожиев даҳанаки айтишув ортидан Рибатини бўға бошлайди ва стол устидаги косада турган суякни олиб, унинг бўйин қисмига санчади.\nРибати аёлларнинг аралашуви билан Хожиевнинг қўлидан чиқиб қочмоқчи бўлади. Аммо жангчи уни қувиб етиб, танасига бир неча маротаба пичоқ уради.\nХожиев полицияга қаршилик кўрсатмай, таслим бўлган ва Рибатини ўлдирганини тан олган.\nАкмал Хожиев Самарқандда туғилган ва кейинчалик Санкт-Петербургга кўчиб ўтган. Сўнгги уч йилда у Гуамда яшаб, ўша ерда машқланаётган эди.\nХожиев шу кунгача профессионал рингда 4 жанг ўтказган. Бу жангларнинг учтасини ғалаба билан, биттасини мағлубият билан якунлаган.


Сноуден бошпанасидан норози Обама Россияга сафар қилади - BBC O'zbek\nСноуден бошпанасидан норози Обама Россияга сафар қилади\nImage caption Обаманинг айтишича, Россиягоҳида Совуқ уруш давридагидек эскича фикр юритади\nАҚШ Президенти Барак Обама собиқ америкалик хавфсизлик агенти Эдвард Сноуденга Россия ҳукумати бошпана берганидан норози бўлганига қарамасдан, сентябрда Санкт-Петербургда бўлиб ўтиши мўлжалланган Йирик 20нинг йиғинида иштирок этиш ниятини билдирган.\nАйни дамда Обама Россия Президенти Владимир Путин билан учрашиши ё учрашмаслиги ҳақида бирон маълумот бермади. Аввалроқ Оқ Уй икки президентнинг юзма-юз учрашуви ҳисобга олинаётгани ҳақида билдирганди.\nОбама жанобларининг айтишича, Россия ҳукумати гоҳида Совуқ уруш давридаги фикр юритиш услубига қайтади.\n"Мен Путинга бу каби фикр юритиш тарихда қолгани, ва биз энди келажак ҳақида ўйлашимиз кераклигини айтаяпман. Биз ҳозиргидан кўра самаралироқ ҳамкорлик қилишимиз мумкин", - деди АҚШ раҳбари Эн-би-си канали билан суҳбатда.\nПрезидент, шунингдек, Сноуден даъво қилганидек, АҚШ фуқароларининг шахсий суҳбатлари ва ёзишмаларини кузатувчи тизим аслида мавжуд эмаслигини айтган.\n"Бизда, агар кимдир террор таҳдиди билан боғлиқ бўлса, телефон суҳбати ёки электрон почта адреси орқали уларни топишга имкон берадиган баъзи механизмлар бор, холос", - деб айтди Обама.\nЎтган ҳафта Россия ҳукумати, АҚШнинг ўз фуқаросини Вашингтонга топшириш талабларига қарамай, Сноуденга бир йиллик вақтинчалик бошпана берди.\nДавлат департаменти баёнотида ўзаро музокараларда Сноуден мавзуси ҳам кўтарилиши айтилади.\nСноуден ўтган пайшанбада Шереметьево аэропортидан чиқиб кетганидан бери қаерда яшаётгани номаълум қолмоқда.\nБироқ, унинг адвокати Анатолий Кучерага кўра, Сноуден бир манзилда рўйхатдан ўтган ва энди унинг отаси Лон ўғлини келиб кўриш учун Россия визасини олиши кутилмоқда.\nУнинг айтишича, Эдвард Сноуден ўзининг келгуси қадамлари борасида отаси билан маслаҳатлашишни истайди.\nРоссия ҳукуматининг Миллий Хавфсизлик Агентлигининг собиқ ходимига вақтинчалик бошпана бериш қарори Вашингтон ва Москва ўртасидаги алоқалар таранглашишига олиб келган.\nСноуден Америка фуқароларининг электрон ёзишмалари ва телефон суҳбатларини кузатишга қаратилган дастурлар борасида МХА махфий маълумотларини ошкор қилган.


«Зарафшон»нинг бугунги (2019 йил 14 ноябрь, №143) сонида ўқинг - zarnews.uz\nҲоким тадбиркорларга мурожаат қилди: «Энди вилоятдаги ҳокимлар, сектор раҳбарлари ва тегишли идоралар «Тадбиркорга кўмакдош, елкадош ва мададкормиз!» шиори асосида ишлайди. Барча раҳбарлар тадбиркорлар билан бевосита мулоқот қилиш, уларнинг дардини эшитиш ва муаммоларини ҳал қилишни ўзининг асосий вазифаси деб билиши шарт».\nЖерар Депардье Ўзбекистоннинг Франциядаги туризми элчиси эканини биласизми? Машҳур француз актёри Ўзбекистон ҳақида ҳужжатли фильм суратга олаётганидан-чи? Депардье нега бу ҳужжатли фильмнинг асосий қисмини Самарқандда суратга оляпти?\nБайроқ – давлат рамзи. Телевизорда спортчиларимиз шарафига давлатимиз байроғи кўтарилиб, мадҳиямиз янграганда қанчалар севинамиз. Бортига Ўзбекистон байроғи расми туширилган самолётларимизнинг осмонга парвозини кўрганимизда-чи? Шундай пайтларда «Яшавор, ўзбек спортчиси!», «Парвозинг бехатар, байроғинг йўлдошинг бўлсин, Ўзбекистоним», дегинг келади.\nФутбол бўйича Ўзбекистон чемпионатида вилоятимиз шарафини ҳимоя қилаётган «Динамо» суперлигада, «Шердор» пролига «А» гуруҳида сўнгги ўринни эгаллаб турибди. Нега? «Миллионлар ўйини»га жиддий эътибор қаратилмаса, аҳвол кундан-кун оғирлашаверади, бундан нафақат футбол жамоатчилиги, балки мухлислар ҳам жабр кўради.


Тўлқин Қиличев:”Бектемирнинг четлатилиши допинг билан боғлиқ эмас” - EFFECT.UZ\nТўлқин Қиличев:”Бектемирнинг четлатилиши допинг билан боғлиқ эмас”\n. 18:00 | 04.05.2021\nБироз аввал Ўзбекистон миллий антидопинг агентлиги боксчимиз Бектемир Мелиқўзиев 4 йилга дисквалификация қилингани ҳақида хабар тарқатди.\nЎзбекистон терма жамоаси катта мураббийи Тўлқин Қиличев Olamsport.com сайтига бу ҳақида тўлиқ маълумот берди.\n“Бектемирнинг ушбу четлатилиши допинг сабаб эмас. Четлатиш учун турли сабаблар бўлиши мумкин. У ерда баъзи мажбуриятлар бор ва буларнинг бажарилмаслиги дисквалификацияга олиб келади.\nҲозирда дисквалификация сабаб кўпчиликнинг ҳаёлига “у допинг истеъмол қилган экан” деган фикр келмоқда. Аммо аслида ундай эмас.\nБектемир бу вазиятда WADA мажбуриятини бажармаган. Яъни, допинг офицерлар уни текшириш учун борган вақтда Бектемир АҚШда истиқомат қиладиган манзил эшиги қулф бўлган ва улар қайтиб кетишган.\nИккинчи маротаба эса у машғулотларда бўлган. Учинчи вазиятда Бектемир аэропортда бўлган. Чунки у ўшанда Иорданиядаги Осиё/Океания лицензион турнирида қатнашиш учун йўл олаётганди.\nМана шу учта ҳолат дисквалификацияни келтириб чиқарди. Аммо бу унинг қонида допинг бор ёки мана шундай тақиқланган моддаларни истеъмол қилди дегани эмас. Бизнинг йигитларимиз ўзимизнинг палов ва қазиларимизни истеъмол қилиб ҳам рақибларини мағлуб этаверишади.\nШу таомларимизнинг ўзи ҳам боксчиларимизга яхшигина куч бўлади. Шу сабабли ҳам ўзбек боксчилари допингга муҳтож бўлиб қолмаган ва бундан кейин ҳам муҳтож бўлмайди. Чунки, допинг ноқонуний эканлигини ва фойдасидан кўра зиёни катталигини жуда яхши биламиз.\nҲозирда ушбу йўналишда Ўзбекистон бокс федерацияси томонидан семинарлар ҳам ташкил этиб берилмоқда. Бу борада тушунтириш ишлари олиб борилмоқда. Боксчиларимизнинг ҳар бирига инглиз тилидан хабардор бўлган ходим бириктириб қўйилган.\nБу федерациямиз раҳбарияти, шу жумладан шахсан Сакен Жетибаевич томонидан назорат қилиб борилмоқда. Миллий олимпия қўмитаси қошида ҳам бу борада ишчи гуруҳ тузилган. Назорат шу даражадаки, уларнинг қаерда бўлиши соат-соатигача назоратда”, – деди Тўлқин Қиличев.\nTeglar:UzNADA, Бектемир Мелиқўзиев, Тўлқин Қиличев\nМеҳрибонлик уйи тарбияланувчилари бошқасига ўтказилди - Сенат\nОтабек Сатторий иши бўйича суд яна танаффус олди. Сурхондарёга шахсан Президентнинг ўзи бориши кутилмоқда\nБектемир Мелиқўзиев туғилиб ўсган қишлоғида бокс зали очди\nБектемир Мелиқўзиев навбатдаги жангида ҳам рақибини нокаутга учратди\nЎзбекистонлик енгилмас боксчининг жанги бекор қилинди


23 январь, 2019, 17:35 1102\nТеглар:Жамшид Искандеров | Пахтакор | Локомотив | Шота Арвеладзе\nАрвеладзе 1,5 йилдан буён фақат пул сарфламоқда.\nЖамшид Искандеров «Пахтакор»ни тарк этиб «Локомотив» аъзосига айланганидан хабарингиз бор. Айтиш мумкин, футболчи нима учун «Пахтакор»дан кетганини, Шота Арвеладзенинг унга нега имконият бермаганини, «Локо»ни танлаганининг сабаби, хуллас, жонли суҳбатда анча-мунча гаплар айтилди.\n- Юртимизда бир ярим йилдан бери ишлаб ҳали соврин юта олмаган Шота Арвеладезга қандай таъриф берасиз?\n- Бировни орқасидан ёмонлаб гапиришни хоҳламайман. Шундай одамлар борки, кетганидан кейин албатта ёмонлашади. Ҳеч кимни танқид қилиш ниятим йўқ. «Пахтакор» доимгидек ўзи хоҳлаган футболчиларни оляпти. Мана, ўзингиз айтганингиздек, Арвеладзе юртимизда бир ярим йилдан бери ишлаяпти. Аммо ҳали ҳеч нима ютгани йўқ. Агарда унинг ўрнида бошқа ўзбек мураббийи бўлганида аллақачон ишдан кетган бўларди деб ўйлайман. Чемпион бўла олмадик, Кубокни юта олмадик, мен ёки бошқа бир ўйинчи айбдор бўлган экан, аммо умумий маънода натижага ким жавоб беради? Бундан ўзингиз хулоса чиқариб олаверинг. Арвеладзе иш бошлаганида мухлисларга уч йил давомида зўр жамоани шакллантираман деган. Лекин унинг ўрнида бошқа ўзбек мураббийи ҳам бундай шароитда зўр жамоани шакллантириб, Ўзбекистон чемпиони ёки Кубок соҳиби қила олади. Аммо бу пуллар ва бундай ўйинчилар билан Арвеладзе ҳам бир кун келиб барибир соврин ютади. Чунки «Пахтакор» бундан олдин ҳам чемпион бўлган ва кейинчалик ҳам бўлади.\nСуҳбатнинг тўлиқ матнини тез орада сайтимизда ўқийсиз. Биздан узоқлашманг!\nПФЛ “Локомотив” ва “Пахтакор”ни огоҳлантирди


Жаҳон Банки Ўзбекистонга грант ажратди - 16.09.2015, Sputnik Ўзбекистон\nЖаҳон Банки Ўзбекистонга грант ажратди\nГрант банкнинг траст фонди томонидан ижтимоий изланишлар мақсадида ажратилган 16.09.2015, Sputnik Ўзбекистон\n11:09 16.09.2015 (янгиланди: 11:12 16.09.2015)\n© Shiny ThingsЖаҳон Банки штаб-квартираси. Вашингтон\nГрант банкнинг траст фонди томонидан ижтимоий изланишлар мақсадида ажратилган\nТОШКЕНТ, 16 сен – Sputnik. Жаҳон банки Ўзбекистонга фуқароларни ишга жойлаштириш ва ижтимоий ҳимоя соҳасида давлат хизматлари тизимини ривожлантиришга 450 минг долларлик грант маблағи ажратди, хабар берди банк матбуот хизмати.\nМаблағ Меҳнат ва аҳолини ижтимоий ҳимоя қилиш вазирлиги томонидан амалга оширилаётган лойҳаларга йўналтирилади.\n“Лойҳанинг асосини, “ягона дарча” тарзида ишлайдиган, бутунлай янги бирлаштирилган идоралар тизимини ташкил қилишдир”, — деди матбуот хизмати.\nЖаҳон банки 400 минг доллар маблағни Ўзбекистондаги кўчмас мулк ягона базасини ташкил учун ажратган.\nУндан ташқари, икки районда биринчи бўлиб аҳолини иш билан таъминлаш маркази очилади. Ушбу марказларда ахборот технологияларига асосланган бошқариш тизими жорий қилинган бўлиб улар ишни автоматлаштиришга мўлжалланган.\nЛойҳа мақсади – йиғилган маълумотлар асосида Ўзбекистоннинг барча ҳудудларида шундай идоралар очиш учун йўриқнома таёрлаш ва ижтимоий ёрдам олувчилар рўйхатини тузиш.\nУшбу оператив ижтимоий изланишлар траст фонди ҳомийлари Буюк Британия, Россия, Швеция, Норвегия ва Австралия давлат ҳукуматлари.\nЎзбекистон 1992 йилдан бери Жаҳон Банки аъзоси. Шу вақтгача, ушбу кредит ва молиялаш ташкилоти Ўзбекистонга ёрдами 2 миллиард доллар атрофида умумий ёрдам кўрсатди.


19-11-2020 16:01 Navoiy shahri\nМустақиллик йилларида Ўзбекистон Республикасида аҳолини рўйхатга олиш тадбири ўтказилмаган. Ўзбекистон Республикаси Президентининг 2019 йил 5 февралдаги "Ўзбекистон Республикасида 2022 йилда аҳолини рўйхатга олишни ўтказиш концептциясини тасдиқлаш тўғрисида”ги ПФ-5655-сон Фармони ҳамда Ўзбекистон Республикаси Вазирлар Маҳкамасининг 2020 йилнинг 11 ноябрдаги "Ўзбекистон Республикасида 2023 йилда аҳолини рўйхатга олишга тайёргарлик кўриш ва уни ўтказиш чора-тадбирлари тўғрисида”ги 710-сонли қарорига мувофиқ, Республикамизда 2023 йилда аҳолини рўйхатга олиш тадбирини ўтказиш белгиланган.\nАҳолини рўйхатга олиш аниқ бир муддатда ўтказилади. Бу тадбирда одатда 10 кундан - 12 кун талаб этилади. Аҳолини ҳисобга олиш даври айрим ҳолатларда аҳолини рўйхатга олишнинг нозик вақти, деб ҳам юритилади. Аҳолини рўйхатга олиш давридан қатъий назар аҳолини рўйхатга олиш биринчи куни соат 00-00 дақиқа ҳолати бўйича қайд этилади.


САЙЛОВЧИЛАР БИЛАН УЧРАШУВДА ҚАНДАЙ МУАММОЛАР ҲАЛ ЭТИЛДИ? – Фарғона ҳақиқати\nЎзбекистон Республикаси Олий Мажлиси Қонунчилик палатаси депутати, ЎзЛиДеП фракцияси аъзоси Дониёр Ғаниев Марғилон шаҳридасайловчилар биланучрашди.\nБу ерда коммунал масалалар, тадбиркорлик учун ер майдони ажратиш, банк кредитлари олиш, нафақа тайинлаш, уй-жой билан таъминлаш, йўл, оқова сув тармоғида юзага келаётган муаммо ва носозликларни бартараф этиш каби кўплаб масалалар ўртага ташланди.\nТабиий газ, электр энергияси етказиб бериш юзасидан билдирилган мурожаатлар ечимига эътибор қаратилди. Хусусан, “Турват” газ тақсимлаш станциясидан истеъмочиларга янги тармоқ ажратиш учун ”Ўзтрансгаз” АЖдан техник шарт олинди. Электр тармоқлари корхонасига куз-қиш мавсуми давомида юзага келган носозликларни бартараф этиш мақсадида қўшимча техника ва механизмлар билан таъминлашга келишилди.\n—Ҳар бир мурожаат ортида инсон тақдири, қадр-қиммати туради, — дейди Олий Мажлис Қонунчилик палатаси депутати Дониёр Ғаниев. — Муаммолар ва уларнинг ечимларига эътибор қаратдик, таклиф ва ташаббусларни қўллаб-қувватладик.\nЁшлар билан учрашувда таълим-тарбия, касб-ҳунар ўрганиш, бандликни таъминлаш каби мавзулар муҳокама этилди.\n“ЎЗСАЛАМАН”: РИВОЖЛАНИШ ҲАҚИДА ҚАЙҒУРИШ ПАЙТИ КЕЛДИ